Boban Đurović: Vrnjačka Banja spremna za ovogodišnju turističku sezonu - News - Turistički svet\nBoban Đurović: Vrnjačka Banja spremna za ovogodišnju turističku sezonu\nBoban Đurović, predsednik opštine Vrnjačka Banja\nGostujući u emisiji Gradske teme medijske mreže Info24, predsednik opštine Vrnjačka Banja Boban Đurović izjavio je da se i ovogodišnja turistička sezona dočekuje spremno i najavio realizaciju projekta Rajska planina Goč, kao i veću posvećenost unapređenju proizvodnje ekološke hrane.\nPrvi čovek najpopularnije banje u Srbiji Boban Đurović nada se da će ovogodišnja turistička sezona biti uspešnija. Zbog pandemije korona virusa Đurović je uzdržan, jer ne želi da daje prevelika obećanja poučen iskustvom iz prošle godine sa Kovidom-19, ali je istakao da je Vrnjačka Banja u epidemiološkom pogledu bezbedna za turiste.\n- Zahvaljujući merama koje primenjujemo i dobroj organizovanosti hotela, nemamo povećanje broja zaraženih, nismo ih imali ni tokom lokalnih žarišta i u okolini banje, nismo imali progresivni rast, u normali smo, čak i ispod, ali mi moramo da brinemo mnogo više od drugih gradova jer bi se to ozbiljno odrazilo na privredu, a samim tim i na prihode u budžetu lokalne samouprave - objasnio je Đurović i dodao da je okončanje borbe protiv koronavirusa ključno za povratak stranih turista u Vrnjačku Banju i nastavak realizacije brojnih projekata.\nĐurović je podsetio da se u poslednjih par godina u Vrnjačkoj Banji sprovodi svojevrstan koncept klaster turizma, a to znači da se osim banjskog, odnosno zdravstvenog, razvija i planinski, kongresni i sportski turizam.\n- Od banjskog lečilišta postali smo turistički centar u kojem smo otvorili više sfera turizma: sportsko-rekretivni, planinski, a zahvaljujući luksuznim hotelima - visokobudžetni turizam. U poslednjih pet godina u Vrnjačku Banju su došli veliki investitori koji su napravili objekte vredne desetine miliona evra i povećali konkurentnost turizma ne samo Vrnjačke Banje, već i Srbije i to na evropskom i na svetskom tržištu. Dodao je da je politika državnog vrha o ravnomernom regionalnom razvoju na pravi način primenjena u Vrnjačkoj Banji. Kazao je da je vođena "agresivna kampanja" u Evropi, azijskom i američkom tržištu, što je 2019. godine rezultiralo da od ukupnog broja gostiju 43% budu strani turisti. Nada se da će ta statistika biti ponovljena 2022. godine.\nVrnjačka Banja bi, naglasio je, u budućnosti trebalo da, ako to već nije, stane rame uz rame sa poznatim evropskim banjama. Postala je deo Asocijacije evropskih rimskih banja, kao jedina banja van Evropske unije. Jedan od projekata čija bi realizacija trebalo da počne ove godine, pošto zbog pandemije krona virusa nije započeta kako je planirano 2020. godine, odnosi se na planinu Goč i daće novu dimenziju ponude kraljice kontinentalnog turizma. Projekat pod nazivom Rajska planina Goč vredan je 140 miliona dinara i finansiraće se po pola iz budžeta opštine Vrnjačka Banja i Ministarstva trgovine, turizma i telekomunikacija. Planirano je da se na Goču izgradi adrenalinski park, zip lajn, sportski tereni, ski staze, zoo vrt, tipske kućice koje bi gradili prisutni hotelijeri kompanija Zepter, Alko grupa, Fontana, Južna Bačka, Tonanti, Pegaz i mnogi drugi, turistički vozići do vidikovca, kompleks dečijih igrališa, tardicionalnih i modernih, amfiteatar za kulturne i zabavne događaje, trim staze, staze za bicikliste, staze zdravlja…. Ulaskom u Nacionalni investicioni plan Srbija 2021-2025, Vrnjačka Banja bi trebalo da dobije i panoramsku gondolu kojom će biti povezan centar mesta sa planinom Goč. Jedan od dugoročnih ciljeva jeste i da se utiče da turisti ostaju više dana u Vrnjačkoj Banji i poveća broj gostiju iz inostranstva, a to se ne može realizovati bez podrške države.\nŠto se tiče posećenosti Vrnjačke Banje, on je istakao da je prošle godine korona učinila svoje ali da je već u januaru- februaru 2021. godine zabeležena popunjenost kapaciteta veća od 80% u odnosu na period 2015, 2016, 2017. godine. Naglasio je da je kampanja Letujte u Srbiji prošle godine dala izvanredne rezultate i da veruje da će tako biti i ove godine. - To je ono što je donelo dobro i Vrnjačkoj Banji i ostatku Srbije kada je turizam u pitanju, jer su mnogi naši ljudi upoznali Srbiju na jedan drugačiji način: upoznali su lepote Srbije koje do tada nisu želeli ili nisu imali prilike da upoznaju - rekao je između ostalog predsednik Đurović.


CRVENO-BELA DOMINACIJA Omladinci Crvene zvezde kao najmlađi tim u ligi postali šampioni Srbije! - Sportal\nSt. K. - Vest objavljena: 13:58 - 16.05.2021\nIako je ostalo još dva kola do kraja, puleni Marka Neđića su dobili neočekivan "poklon" od večitog rivala Partizana koji nije izdržao borbu za titulu i današnjim porazom od TSC-a poslao pehar na Marakanu.\nOva titula još više daje na značaju kada se pomene činjenica da su crveno-beli bili najmlađi tim u ligi, a uspeli su da osvoje 86 bodova i postignu 103 gola dovoljna za novi trofej na Marakani.\nEkipu je sa klupe predvodio jedan od najperspektivnijih mladih trenera u Srbiji i čovek koji je pokazao da i sa najmlađima može do trofeja - Marko Neđić. Najbolji strelac ekipe je ujedno i najbolji golgetere lige Nikola Knežević koji je postigao 21 pogodak.\nŠampionski tim koji je osvojio trofej čine:\nMarko Ćopić, Veljko Ilić, Bogdan Marinković, Stefan Marinković, Uroš Lazić, Stefan Despotovski, Pavle Bjelanović, Andrej Đurić, Aleksandar Lukić, Vukašin Krstić, Stefan Leković, Aleksej Vukičević, David Petrović, Viktor Radojević, Bratislav Marić, Nikola Pantić, Marko Ćurić, Luka Stojanović, Marko Stojanović, Nemanja Vidojević, Luka Lečić, Nikola Mituljikić, Jovan Mituljikić, Nikola Stanković, Uroš Branković, Nikola Knežević, Mirko Nikolašević, Jovan Mijatović, Aleksandar Gajinov, Marko Lazetić, Marko Borović, Mateja Bačanin, Aleksandar Kahvić i Davor Rakić.\nDomaći fudbal FK Crvena zvezda Omladinci FK Crvena zvezda Marko Neđić


Demi Lovato otkriva detalje snimanja spota – TOP FM radio Belgrade\nDemi Lovato otkriva detalje snimanja spota\n16. aprila 2021. Marija Jovanović TOP MUSIC\nDemi Lovato nedavno je publici predstavila pesmu „Dancing With The Devil“ nastalu po ličnom iskustvu borbe sa zavisnošću, a spot je snimljen tako da je rekreirao situaciju u kojoj je proslavljena pevačica umalo izgubila život usled predoziranja.\n„Dancing With The Devil“ je drugi spot koji je Demi predstavila sa novog albuma „Dancing With The Devil… The Art Of Starting Over“, a isti naziv nosi i dokumentarna serija iste tematike.\nDemi je sada otkrila pojedinosti vezane za snimanje spota u kome je koreditelj, a kako je objasnila, scenario spota se oslanja na istinitu priču, ali i pokušaj da se objasne osećanja sa kojima se te noći susrela.\n„Postoji nešto zaista katarzično i isceljujuće u tome da se trauma prikaže kroz umetnost“, napisala je Demi u opisu videa.\nSpot je snimljen za dva dana, ali su pripreme za njega trajale šest meseci, te je svaki kadar precizno osmišljen i nosi određenu simboliku, a ideja je da se ukaže na opasnosti od zavisnosti opijatima, zbog čega je u spotu primetno konstantno vraćanje na scene u bolnici. Iako se u dokumentarcu pojavljuju Demini prijatelji i članovi porodice, u spotu su njihove uloge preuzeli glumci.\nIzvor: TOPFM-Demi Lovato YouTube\n« Android će upozoravati korisnike da paze kuda hodaju dok gledaju u telefon\nFacebook ponovo eksperimentiše sa dating aplikacijama »


Demokrate pobednici izbora, ali bez antitrampovskog talasa – ASinfo Portal\nDemokrate su ostvarile važnu pobedu na kongresnim izborima u SAD preuzimanjem kontrole u Predstavničkom domu Kongresa, ali nije došlo do najavljivanog “talasa” protiv predsednika Donalda Trampa.\nRepublikanci su sačuvali većinu u Senatu, što je omogućilo Trampu da brzo proglasi “ogroman uspeh”, bez pominjanja gubitka Predstavničkog doma.\n“Demokratski Kongres će raditi na rešenjima koja nas okupljaju jer nam je svima dosta podela”, rekla je liderka demokrata u Predstavničkom domu Nensi Pelosi, i obećala ponovno uspostavljanje “ustavne kontrateže”.\nDve godine posle iznenadjujuće Trampove pobede na predsedničkim izborima, kada je ušao u Belu kuću bez političkog ili diplomatskog iskustva, Amerikanci su u velikom broju izašli na glasanje.\nPrema procenama medija, demokrate su osvojile Predstavnički dom prvi put posle 2010. S druge strane, republikanci su sačuvali većinu u Senatu, a ona bi mogla da bude povećana za još jedno ili dva mesta.\nKongresni izbori su uvek osetljivi za predsednika SAD. Medjutim, gubitak Predstavničkog doma uprkos odličnim ekonomskim pokazateljima jeste korak nazad za trenutnog predsednika koji je ovo glasanje predstavljao kao referendum o sebi.\nDonald Tramp, koji je juče ostao u Beloj kući i nije se oglašavao na Tviteru, do poslednjeg trenutka je vodio kampanju nizom okupljanja pod sloganom “Učinimo Ameriku velikom” (Make America Great Again).


Potpisani ugovori o izgradnji stanova za izbjegle i raseljene u BiH – Visegradlive.com\nHome / RS - BIH / Aktuelnosti RS - BIH / Potpisani ugovori o izgradnji stanova za izbjegle i raseljene u BiH\nPotpisani ugovori o izgradnji stanova za izbjegle i raseljene u BiH\n14. Oktobra 2016.\tAktuelnosti RS - BIH 324 Views\nU Sarajevu su danas potpisani ugovori o izgradnji 133 stana za trajno stambeno zbrinjavanje izbjeglih i raseljenih lica u šest federalnih opština i gradova, ukupne vrijednosti 5.655.692 KM.\nUgovore su potpisali ministar za ljudska prava i izbjeglice BiH Semiha Borovac, federalni ministar raseljenih lica i izbjeglica Edin Ramić i direktor Fonda za povratak BiH Nebojša Švraka sa načelnicima i gradonačelnicima šest federalnih opština i gradova, te izabranim izvođačima radova.\nPotpisivanjem ugovora počinje izgradnja 62 stana u Zenici, po 20 u Tuzli i Bosanskom Petrovcu, 16 u Olovu, devet u federalnom dijelu Foče i šest u opštini Pale-Prača.\nBorovčeva je rekla novinarima da su stanovi namijenjeni za izbjegla i raseljena lica koja žive u ovim gradovima i opštinama bez riješenog stambenog pitanja i u neuslovnim smještajima.\nOna je dodala da će stanovi biti u vlasništvu lokalnih zajednica koje su obezbijedile infrastrukturno opremljeno zemljište, a time i učešće BiH u ovom projektu.\n“U okviru trećeg potprojekta Projekta stambenog zbrinjavanja biće izgrađeno 20 zgrada sa ukupno 438 stanova, od kojih 178 u Federaciji BiH, 252 u Republici Srpskoj i osam u Brčko distriktu, u vrijednosti većoj od 30 miliona KM”, rekla je Borovčeva.\nPrema njenim riječima, radovi će trajati 10 do 15 mjeseci, a svih 512 stanova, u kojima će svoj dom naći oko 2.000 izbjeglih i raseljenih lica, trebalo bi da budu useljeni od jeseni 2017. do proljeća 2018. godine.\nFederalni ministar raseljenih lica i izbjeglica Edin Ramić kaže da su već ugovoreni radovi za izgradnju 18 stanova u opštini Ilidža, sedam u Јajcu, dok je izrada glavnih projekata za izgradnju 20 stanova u Goraždu u završnoj fazi. Dodatno su obezbijeđena sredstva za izgradnju još 34 stana u Tuzli.\nProjekat stambenog zbrinjavanja u BiH, u okviru Regionalnog stambenog programa, provode Ministarstvo za izbjeglice i raseljena lica Republike Srpske, federalno Ministarstvo raseljenih lica i izbjeglica i Odjeljenje za raseljena lica, izbjeglice i stambena pitanja Brčko distrikta u saradnji sa lokalnim zajednicama.\nIzgradnja stanova finansira se iz multidonatorskog Fonda regionalnog stambenog programa, sa preovlađujućim učešćem IPA sredstava koje je obezbijedila EU.\nPrevious Vladika Grigorije: Bogorodičin Pokrov umiva grijehe i briše suze\nNext Srpska: Bolest plavog jezika potvrđena u 40 opština\n3. Decembra 2016.\t9,049


Dušan Domović Bulut najbolji sportista Vojvodine\nRedakcija lista Dnevnik proglasila je najboljeg sportistu godine\nZa najboljeg sportistu Vojvodine, u protekloj godini, u Dnevnikovom izboru proglašen je basketaš Dušan Domović Bulut.\nRedakcija lista Dnevnik proglasila je najboljeg sportistu godine u Autonomnoj pokrajini Vojvodina. Odlukom našeg žirija, 63. titulu najuspešnijeg pojedinca na sportskim terenima poneo je basketaš Dušan Bulut, reprezentativac Srbije i predvodnik ekipe Novog Sada, kojem je veliki pehar uručio Dušan Vlaović, generalni direktor kompanije Dnevnik Vojvodina pres.\nDruga nagrada pripala je kajakašu Strahinji Stefanoviću, članu bačkopalanačkog Tarketa, koji se nalazi na pripremama za novu sezonu i umesto kojeg je priznanje dobio, njegov rođeni brat. Treće mesto osvojio je Vuk Todorović, zlatni reprezentativac Srbije sa Evropskog prvenstva i odbojkaš Vojvodine.\n- Zahvalan sam Dnevniku na ovom vrednom priznanju, jer je ono stiglo od ljudi koji nas prate od samih početaka, od sada daleke 2012. godine - u ime nagrađenih rekao je Dušan Bulut. - Nisam sam stigao do svih rezultata koji su ostali iza nas, sa mnom u ekipi su bila još trojica momaka, za koje se nadam da će se na ovoj istoj pozornici naći u godinama koje slede.\nPrisutni su pozdravili dvadesetdvoje sportista koji su osvojili Plakete kao najbolji u svojim sportovima. Ovog puta uručena je i 23. plaketa, koju su, za podvig godine, dobile stonoteniserke s invaliditetom Borislava Perić Ranković i Nada Matić. Podsećanja radi, njih dve su se sastale u finalu pojedinačnog prvenstva Evrope, uspešnija je tom prilikom bila Beba Perić Ranković, a jedinstveni komentar obe reprezentativke naše zemlje bio je: “Pobedila je Srbija”. Njima je plaketu uručila Nada Vujović, glavna i odgovorna urednica Dnevnika.\n- Velika mi je čast, zadovoljstvo i privilegija što mogu da pozdravim prisutne legende našeg sporta, ljude koji su bili laureati našeg izbora, brojne olimpijske, svetske i evropske šampione - rekao je Dušan Vlaović, obraćajući se prisutnima. - Naš izbor ima najdužu tradiciju na ovim prostorima i na njega smo izuzetno ponosni. Dnevnik je oduvek poklanjao veliku pažnju sportu i nema nikakvog razloga da tako ne bude i ubuduće, a mladim sportistima bih poželeo da se ugledaju na sve ono što su za sobom ostavile naše sportske veličine.\nizvor: dnevnik.rs, agencije, foto1: facebook.com/NoviSadChallenger, foto2: kss.rs\nap vojvodina basket Novi Sad olimpijske igre svetsko prvenstvo


Murinjo otpao, nemaju novca - Sportske.net\nMurinjo otpao, nemaju novca\nOpcija manje za "Posebnog".\nSančez: "Treneru, zašto ne igram?"Ludo u Minhenu, devet golova, Bajern se spasio katastrofe iz penala!Katastrofa preti Bajernu!Junajted traži zamenu za Španca, da li je Belgijanac rešenje?Murinjo je neuništiv, opet izvukao glavnu premiju?!\nPuno se ovih dana govori o sudbini Žozea Murinja, koji od kako je napustio Mančester junajted u decembru nema klub.\nPerez se odlučio da u Real vrati Zidana, pa su se pojavile priče da bi Portugalac karijeru mogao da nastavi u Francuskoj.\nIzrazio je Murinjo želju da radim u ligama u kojima do sada nije radio, pa se tako i Liga 1 nametnula kao opcija, dva kluba delovala su kao najrealnije destinacije, Lion i Monako.\nSpekulacije o Murinjovom prelasku u Lion posebno su dobile na težini, kada je predsednik francuskog kluba Žan-Mišel Ola obelodanio da sa trenerom Brunom Ženesijom neće biti produžen ugovor.\nBivši igrač Olimpik Liona je trebalo da dobije produžetak nakon utakmice polufinala kupa sa Renom, ali su doživeli poraz (2:3) i ostali bez finala, što je nateralo predsednika da promeni ploču.\nOn je obelodanio da od produžetka saradnje neće biti ništa, ali nije u potpunosti otpisao mogućnost da Ženesio dobije novi ugovor po završetku sezone, ali je utisak da bi morao da izbori drugu poziciju u ligi za tako nešto.\nStvorio se utisak da su vrata otvorena za Murinja, ali je Ola demantovao i te navode.\nNaime, Lion ne može da izađe u susret finansijskim uslovima iskusnog portugalskog stručnjaka i zbog toga ga ne vide kao opciju.\n"Video sam ga letos u Moskvi, pričali smo malo, ali ne o njegovom dolasku u Lion, o transferima. "Posebni" nije kombatibilan sa našim finansijskim stanjem", istakao je Ola.\nTako se kao opcija nameće Bundesliga, više o tome u nastavku.


PROF.DR JOVAN ŠURBATOVIĆ, GENERALNI SEKRETAR | ORLOVI ĆE IMATI VELIKU PODRŠKU U OSLU | Fudbalski savez Srbije\nPROF.DR JOVAN ŠURBATOVIĆ, GENERALNI SEKRETAR | ORLOVI ĆE IMATI VELIKU PODRŠKU U OSLU\nFudbalski savez Srbije je prošlog ponedeljka počeo sa prodajom ulaznica za utakmicu plej-ofa Lige nacija protiv Norveške, a sudeći po interesovanju naših navijača, puleni Ljubiše Tumbakovića će imati sjajnu podršku 26. marta na Ulevol stadionu u Oslu.\n„Prema pravilniku UEFA, gostujućim timovima pripada 5 odsto od ukupnog kapaciteta stadiona. Mi smo povukli kompletan kontigent i stavili ga na raspolaganje našim navijačima. To je 1.350 ulaznica druge kategorije za sektor iza gola i 200 ulaznica prve kategorije na centralnoj tribini. Cene su 5.000 i 6.500 dinara, njih je odredio domaćin i mi tu ništa nismo mogli da utičemo. Slažem se da je to skupo za naše prilike, ali igramo u gostima i moramo da poštujemo odluku ljudi iz FS Norveške“ – izjavio je generalni sekretar FSS Jovan Šurbatović.\nOd kako je objavljena informacija o početku prodaje ulaznica za utakmicu u Oslu, telefoni na Terazijama ne prestaju da zvone.\n„Ogromno je interesovanje kod naših ljudi u dijaspori. Javljaju nam se udruženja navijača iz skandinavskih zemalja, Danske, Austrije, Švajcarske, Nemačke… Zove nas i veliki broj ljubitelja fudbala iz Srbije i raduje me podatak da je jedna poznata turistička agencija organizovala komercijalni čarter let do Osla. Očekujemo veliku podršku na Ulevol stadionu u jednoj od najvažnijih utakmica srpske reprezentacije u poslednjih desetak godina. Preduzeli smo sve mere da se prodaja ulaznica odvija po standardima UEFA, dakle strogo kontrolisano. Svaki navijač može da kupi maksimalno četiri ulaznice i pritom mora da dostavi lične dokumente svih onih koji imaju nameru da uđu na stadion“.\n„Jedan od naših strateških prioreiteta u narednom periodu je da iz korena promenimo kulturu fudbalskog navijača Srbije i da odnos prema reprezentaciji podignemo na viši nivo. U tom cilju, sproveli smo mnoge akcije za koje očekujemo da već u martu daju konkretne rezultate. Naši reprezentativci su odlazili u posetu Osnovnim i srednjim školama, družili se sa đacima, delili poklone. Naša deca vole fudbal, samo im treba prići na odgovarajući način. Potrebna nam je neka nova energija na tribinama, neki vetar u leđa. Stvaranje kulta reprezentacije je dug i komplikovan proces, svesni smo da je potrebno vreme, ali ne smemo da sedimo skrštenih ruku. Jako smo zainteresovani za saradnju sa navijačkim grupama i sa raznim udruženjima navijača“.\n„Radi se o zrelim momcima, porodičnim i obrazovanim ljudima. Ima ih tridesetak i svako od njih se ostvario u svojoj struci i radi u nekoj ozbiljnoj firmi. Zajednička im je strast prema fudbalu i prema reprezentaciji svoje zemlje. Dolaze na utakmice u odelima, sa kravatom i šeširima, druže se sa navijačima protivničkih reprezentacija i propagiraju one prave sportske vrednosti. Takvi navijači su uvek dobrodošli i imaju pravo da se poistovete sa fudbalskom reprezentacijom Srbije. Svojevremeno je postojala i navijačka grupa ’Orlovi’, ne znam da li su još uvek aktuelni. Fudbalski savez Srbije pruža ruku svima. Želimo da stupimo u kontakt i sa Udruženjima iz dijaspore, da čujemo njihove stavove, da im budemo na raspolaganju… Uspeh Srbije je u isto vreme uspeh svih nas koji želimo dobro ovoj reprezentaciji“.\n„Pored infrstrukturne revolucije koja podrazumeva izgradnju Nacionalnog stadiona i desetak multi-funkcionalnih fudbalskih objekata širom Srbije, jedan od najvećih izazova svakako je uvođenje VAR tehnologije. Formirali smo komisiju koja ovih dana uz podršku eksperata iz UEFA i FIFA obilazi stadione i radi analizu postojećih sadržaja. Imaćemo uskoro kompletan izveštaj, stadioni još uvek nisu spremni, ali je situacija sve bolja i bolja. Želja nam je da regularnost takmičenja podignemo na najviši mogući nivo i da skinemo sumnju sa Sudijske organizacije. Proces uvođenja VAR-a nije nimalo jednostavan, samo obuka sudija traje od šest do devet meseci. Sve ide po planu, ne mogu da kažem da će video tehnologija zaživeti na početku narednog prvenstva, ali mislim da ćemo tokom sezone imati sve potrebne komponente i da ćemo otvoriti jednu novu etapu u razvoju fudbala na ovim prostorima“.\n„I na tom planu se trudimo da idemo u korak sa svetom. Živimo u eri društvenih mreža, klinci do informacija dolaze isključivo preko tableta i mobilnih telefona. Jednostavno, moramo da se prilagodimo trendovima. Uradili smo novu verziju sajta i dobili pohvale IT stručnjaka iz UEFA. Sada smo pokrenuli i aplikaciju, radimo dalje na njenoj modernizaciji i uskoro planiramo promociju. Naši navijači na vrlo jednostavan način, jednim klikom, mogu da saznaju najnovije vesti iz srpske kuće fudbala, da pogledaju snimak utakmice na kojoj se neki naš reprezentativac upisao u strelce, da nađu neki podatak iz arhive… biće tu i kvizova, lepih poklona, raznih iznenađenja… Sve više forsiramo on-lajn prodaju ulaznica. Nedavno smo protiv Portugala imali pun stadion, a 50 odsto ulaznica je prodato preko interneta. Ljudi posežu za novim vidovima komunikacije i moramo da odgovorimo na sve njihove zahteve“ – konstatuje Šurbatović i dodaje još jedan podatak na koji je posebno ponosan:


Šestoro povređeno u preticanju BMW i juga\nAndrej Mlakar\t 06.08.2012. 16:31h 15:24h\nDo nesreće je došlo kada je "BMW" Nataša V. preticala "jugo" na delu puta gde je preticanje zabranjeno i to u trenutku kada je "jugo" skretao ulevo\nKRAGUJEVAC - Kragujevačka policija saopštila je da je šest osoba povređeno, od kojih jedna ima povrede opasne po život, u saobraćajnoj nesreći koja se dogodila u nedelju oko 13 sati na raskrsnici Jugoslovenske i ulice Svetislava Vuksanovića.\nKako je navedeno u saopštenju, teške telesne povrede zadobio je Milivoje A. (37) kada je "jugo" kojim je on upravljao udario automobil "BMW" kojim je upravljala Nataša V. (19) iz Ratkovića kod Rekovca.\nPored Nataše V. lake telesne povrede dobilo je četvoro putnika iz "BMW", među kojima su dve maloletne iz Gornje Sabante - devojčica stara 14 i dete od sedam godina.\nDo nesreće je došlo kada je upravljajući vozilm "BMW" Nataša V. preticala "jugo" na delu puta gde je preticanje zabranjeno i to u trenutku kada je "jugo" skretao ulevo u ulicu Svetislava Vuksanovića.\nOba vozila kretala su se smerom iz Kragujevca ka Gornjoj Sabanti, a vozilo "BMW" udarilo je na levu bočnu stranu "jug" posle čega je sletelo sa kolovoza i udarilo u drvenu ogradu, dodaje se u saopštenju.\nSaobraćaj na tom delu puta bio je u prekidu dva i po sata za teretna vozila, dok se za putničke automobile odvijao alternativnim pravce.\nNatasa V. je uhapšen i uz krivičnu prijavu sprovedena nadležnom istražnom sudiji zbog sumnje da je


"Još uvek je otvorena mogućnost dogovora dveju zemalja oko granice, ali ako dogovor ne bude postignut, postoje mehanizmi kako države rešavaju granične sporove", rekao je Josipović u intervjuu za internet magazin Žurnalist.\n"Nijedno od tih rešenja ne znači pogoršanje međudržavnih odnosa", poručio je Josipović. On je ocenio da je spor Hrvatske i Slovenije oko granice u Piranskom zalivu dobar primer kako treba rešiti takav problem.\n"Nismo se uspeli dogovoriti pa smo prepustili nezavisnim međunarodnim sudijama da donesu odluku koju će obe zemlje poštovati", kazao je Ivo Josipović.\nJosipović je još naveo da se predstavnici hrvatske nacionalne zajednice u Srbiji žale da im se prava ne poštuju u potpunosti. "Nadam se da će se ispoštovati ono što je dogovoreno između dve zemlje i da će Srbija osigurati zastupljenost hrvatske zajednice u svim telima državne vlasti, javnim ustanovama i preduzećima, te drugim institucijama", rekao je Josipović.


Predsednik OK Kosova: "Do kraja godine bićemo članica FIFA" - Sportske.net\nPredsednik OK Kosova: "Do kraja godine bićemo članica FIFA"\nPredsavnici Olimpijskog Komiteta Kosova su ubeđeni da će do kraja godine biti i članica FIFA i UEFA.\nPredsednik Olimpijskog komiteta Kosova (OKK) Besim Hasani rekao je da članstvo u Međunarodnom olimpijskom komitetu (MOK) veliki napredak za tu zemlju i sportske radnike i dodao da bi sport trebao da bude "iznad politike".\nHasani je u intervjuu agenciji Beta rekao i da je "99 odsto siguran" da će Kosovo do kraja ove godine postati članica i UEFA i FIFA, uprkos pravnim preprekama.\n"Međunarodna zajednica je shvatila našu veliku želju da budemo članica MOK. U trenutku priznanja nije bilo prepreka za članstvo, jednoglasno su nas prihvatili i sada smo punopravni članovi", kazao je Hasani.\nMeđunarodni olimpijski komitet priznao je početkom decembra Kosovo i tako mu omogućio da nastupa na svim njegovim takmičenjima sa sopstvenim obeležjima.\nHasani je rekao da je put do punopravnog članstva u MOK bio težak sa mnogo prepreka.\n"Odmah posle proglašenja nezavisnosti 2008. godine u Srbiji je postojala platforma da se ne dozvoli priznanje naše organizacije, ali mislim da sport treba da bude iznad politike, treba da prednjačimo u tome", rekao je Hasani.\n"I ranije je bilo ratova, pa su na kraju suprotstavljene strane sedele zajedno i razgovarale. Preko sporta možemo da načinimo dobar korak, samo situacija mora malo da se smiri, jer je ovo sve još uvek sveže", dodao je on.\nSportske institucije Kosova neće se zaustaviti na prijemu u MOK, već će želeti da postanu članice i drugih organizacija. Hasani je kazao da "nema prepreka" za priznanja sportskih Saveza Kosova.\n"Nema više prepreka da se priznaju kosovski Savezi. Sada će sve više i više dolaziti do toga. Jedino će biti teško da Fudbalski savez Kosova bude priznat, jer u Evropskoj fudbalskoj uniji (UEFA) u statutu postoji prepreka, a to je da moramo da budemo članovi Ujedinjenih nacija", rekao je Hasani.\nOn je ocenio da u tome "nema logike".\n"Nema logike da kosovski sport bude priznat, a da jedna njegova grana ne... Ipak, 99 odsto samo siguran da ćemo do kraja 2015. godine biti članovi UEFA i Svetske fudbalske federacije (FIFA)", rekao je Hasani.\nHasani je rekao da se na Kosovu sportom bavi oko dva odsto populacije i da je tokom 20 godina, od kada se teži nezavisnosti institucija izgubljeno mnogo sportskih generacija. On je pozvao srpske sportiste na Kosovu da se integrišu u sistem sporta i dodao da bi mu bilo "izuzetno drago" da u nekoj od kosovskih reprezentacija bude Srba.\n"Svi moraju da znaju da će Srbi ovde uvek živeti i da će svima biti bolje ako se što pre integrišu u sport. Treba da budemo dobar primer i pokažemo da sistem može da funkcioniše. Srpski sportisti imaju potpuno jednaka prava kao i svi drugi. Ipak, treba znati da politika tu dosta utiče, ali to ne treba da bude tako, politika treba da bude što dalje od sporta", kazao je Hasani.\n"Srbi ovde imaju pravo da vežbaju zajedno u istim klubovima sa Albancima, ne sme da bude diskriminacije u sportu", dodao je on.\nU Srbiji se posle prijema Kosova u MOK podigla velika prašina u medijima, a naročito se na udaru našao predsednik OKS Vlade Divac.\n"Kada je već bilo priznato Kosovo u MOK, Divac mi je čestitao, ali se nije radovao...Sreli smo se posle toga još dvaput, tu već se nije pričalo o prijemu, već o tome kako možemo da sarađujemo za dobrobit sporta", rekao je Hasani.\nPrvi čovek OKK ocenio je da je sport na Kosovu "najbolji segment u društvu" i da zaslužuje više podrške vlasti.\n"Sport je najbolji segment na Kosovu od nezavisnosti. Sportski radnici su se dokazali jako dobro. Nikoga nismo diskriminisali. Sada društvo treba da usmeri oči u naš. Podneblje na kom živimo je puno potencijala za sport, ali je postalo siromašno, medjutim, očekujem od naše Vlade da da više para sportu, a mi ćemo to uzvratiti rezultatima", rekao je Hasani.


Iako je ovo mesecima unazad najavljivano, pre nekoliko dana se konačno i desilo. Dok sa jedne strane prištinske i albanske vlasti ovaj potez objašnjavaju kao dobru stvar i blisku saradnju, Srbija upozorava da je reč o vrlo ozbiljnoj stvari koja je samo još jedan od koraka ka stvaranju takozvane "velike Albanije", inače neskrivene težnje većine Albanaca ne samo na Kosovu i Metohiji i Albaniji, već i onih u Crnoj Gori i Severnoj Makedoniji.\nParaf na sporazum stavili su kosovski i albanski ministri spoljnih poslova Bedžet Pacoli i Gent Čakaj, i on podrazumeva ujedinjavanje i koordinisanje spoljnih politika, ali i zajedničke ambasade, razmenu osoblja i iskustva.\nNa ovaj način je, praktično, učinjen još jedan korak ka približavanju Tirane i Prištine, koji je posebno intenziviran poslednjih godinu-dve.\nNa poslednji u nizu poteza približavanju Tirane i Prištine, reagovala je premijerka Srbije Ana Brnabić, koja je navela da je skandalozno što je reakcija SAD i EU izostala.\n- Strašno je to što su Priština i Tirana potpisale sporazum da sada imaju zajedničku spoljnu politiku. Ovo nije naivno, ovo je izuzetno ozbiljno. Skandal je da još uvek nismo videli nikakve zvanične reakcije ni od SAD ni od EU - rekla je Brnabić, istakavši da se sve to dešava u trenutku kada "EU ne može da reaguje, jer se formira nova Evropska komisija, biraju se novi članovi".\nČlanovi kosovske i albanske vlade\nJoš oštriji bio je srpski šef diplomatije Ivica Dačić, koji je za ovaj sporazum rekao da je "armatura u temeljima velike Albanije koju nesmetano zidaju u srcu Evrope". Kazao je i da Priština ne može samostalno ni da vodi spoljnu politiku, "jer su Kosovo i Metohija sastavni deo Srbije, a kamoli da ima zajedničku spoljnu politiku sa Albanijom".\nOn je, međutim, nastavio o tome da govori i prethodnih dana, kada je albanskom premijeru Ediju Rami, koji je rekao da Srbija ne treba da se oseća ugroženo zbog sporazuma Tirane i Prištine o zajedničkoj spoljnoj politici jer u regionu "treba prestati sa "istim starim s*anjima iz prošlosti". Na ovu konstataciju, Dači će kazao da je "velika Albanija veliko s*anje".\nTakođe, o tome je pričao i pre dva dana u Sarajevu, na samitu na kome su učestvovali predstavnici zemalja Jugoistočne Evrope, ali ne i Prištine, koja je odbila učešće.\n- Šta još treba da se nacrta, da neko ne želi da vidi da je u pitanju stvaranje "velike Albanije"? Zamislite kada bi Srbija sada potpisala jedan takav sporazum sa Republikom Srpskom? Da li je to onda narušavanje teritorijalnog integriteta BiH ili nekih interesa? Verovatno bi to svi osudili - rekao je Dačić, uz opasku da je "za njih je sve to dečija igra".\nKako za "Blic" kaže doktorand i asistent na Fakultetu političkih nauka Stefan Surlić, ovakav potez mu više liči na pokazivanje "šta bi moglo da bude ako Kosobvo ne bude priznato kao država u punom kapacitetu".\n- Žele da pokažu da u tom slučaju imaju plan B. To bi moglo da znači da će, recimo, Albanija predstavljati glas Kosova i pojačavati njihovu diplomatsku mrežu - objašnjava Surlić.\nRama i "velika Albanija"\nPre nepuna dva meseca albanski premijer Edi Rama, koji u poslednje vreme ne krije svoje težnje ka zajednici svih Albanaca, ponovo je, po ko zna koji put, govorio o njihovom ujedinjenju.\n- Albanci u Albaniji i na Kosovu su braća koja danas žive u dve različite države i treba da se ujedine - jedna je od njegovih skorašnjih izjava.\nTome u prilog govori i zajednička sednica kosovske i albanske vlade s kraja prošle godine u Peći, gde je upravo Rama predstavljao ideju o "nacionalnom projektu ujedinjenja Albanije i Kosova", i pozvao prištinske vlasti da započnu sa izradom "zajedničke strategije ujedinjenja Albanaca do 2025. godine".\nMeđutim, to je samo deo priče o idejama, ali i o konkretnim aktivnostima dve strane, koje ponekad prođu ispod radara, bar ovdašnjoj javnosti. Lista poteza u tom cilju nije mala, a zajednička spoljna politika i diplomatska predstavništva su samo jedan od njih.\nZajedničke sednice vlada\nProšlogodišnja sednica dve vlade u Peći samo je jedna u nizu koje godinama unazad održavaju Priština i Tirana. Svaki put se na njima potpisuju i sporazumi o saradnji iz najrazličitijih oblasti: spoljne politike, kulture, poljoprivrede, evrointegracija, razmeni iskustava i razvoju politika, saradnji agencija za investicije... To međutim, nije i jedina stvar.\nOvo je takođe jedna od mera o kojoj je bilo reči ranijih godina, a koja je delom realizovana ove. Naime, u januaru 2019. u albanskoj luci Drač otvorena je ispostava kosovske carine. Kako je tom prilikom rečeno, otvaranje ove ispostave treba da olakša trgovinu i protok roba i putnika, ali i da pomogne jačanje ekonomije "obe zemlje".\nI ovo se desilo posle prošlogodišnje sednice dve vlade u Peći, kada je albanska vlada podržala uspostavljanju carina od 100 odsto za sever Kosova, dok bi ona trebalo da bude "nula" odsto kada je u pitanju jug KiM.\nOd prošle godine aktuelna je i ideja o ukidanju granica između Albanije i Kosova. Suština je da Kosovo i Albanija više neće imati klasičnu granicu, kao što je ona između dve zemlje, odnosno neće ih zaustavljati granična policija sa obe strane. Tako bi se praktično dobio "šengen" između ove dve zemlje.\nDokument koji ovo predviđa je, inače, usvojila kosovska skupština.\nJoš jedna stvar koja bi značila bolje povezivanje su vozačke dozvole, odnosno namera da se donesu propisi koji bi priznavali albanske vozačke dozvole na KiM, i obrnuto.\nSaradnja prištinskih i vlasti u Tirani kada je u pitanju infrastruktura takođe nije nepoznanica, ako se uzme u obzir ekspresna izgradnja autoputa dugog 137 kilometara koji je povezao ova dva grada.\nTo je, međutim, samo jedan od projekata na kome zajedno rade dve strane.\nTakođe potez o kome se dosta dugo priča, a ideja je da roming tarife između Kosova i Albanije budu ukinute. Kosovska skupština je još prošle godine usvojila odluku o ukidanju rominga za mobilnu telefoniju između operatera na Kosovu i onih u Albaniji.\nJović: Hrvatska se povukla pred Srbijom zbog nacionalizma\nProfesor međunarodnih odnosa na Fakultetu političkih nauka u Zagrebu Dejan Jović kaže da je Hrvatska popustila u pokušaju da nametne Srbiji svoje rešenje za pregovore u vezi sa evropskim Poglavljem 23, a da je loš rejting zemlje usled nacionalizma uticao na to povlačenje.


Kompanija “Delphi” traži radnike | Oko Nas\nKompanija “Delphi” traži radnike\n01/11/2017 Oko nas\nIz kompanije “Delphi”, jedne od najvećih svetskih kompanija u oblasti dobavljača automobilske industrije, pozivaju nezaposlene stanovnike opštine Vrbas da se jave za intervju za eventualno zaposlenje. Iz kompanije su saopštili da planiraju širenje, pa su im neophodni novi radnici.\nZainteresovani mogu tokom novembra svakoga utorka od 17.00, i svakog petka od 10.00 časova, doći u Opštinsku upravu Vrbas gde će biti organizovana Otvorena vrata, za one koji žele da se upoznaju sa ponudom kompanije „Delphi“ i uslovima za zapošljavanje.\n„Onima koji žele karijeru u našoj kompaniji nudimo redovnu i sigurnu platu, plaćene troškove toplog obrola i regresa, organizovan prevoz do posla, osmočasovno radno vreme sa pauzama, mogućnost napredovanja i nagrađivanja, organizovane obuke“, navodi se u pozivu.\nDo sada je u ovoj fabrici priliku za rad dobilo oko 500 stanovnika opštine Vrbas. Prema rečima Milana Glušca, predsednika opštine, “Delphi” je kompanija koja brine o svojim zaposlenim i sklapanje radnog odnosa obostrani je interes i novog radnika i poslodavca. “Svoj interes u novim zapošljavanjima ima i opština Vrbas jer se na taj način, na osnovu poreza na zarade, puni i budžet lokalne samouprave i tako otvaraju mogućnosti da dodatno ulažemo u razne projekte razvoja”, rekao je Glušac.\nPrethodni članakNova tehnologija u prevenciji leda na putevimaSledeći članakSanacija deponije građevinskog materijala


Beograd - KASADOO\nNa ovoj stranici posetioci mogu naći najlepše slike Beograda, njegovih spomenika, znamenitosti i muzeja. Ujedno, ovo je i najbrži način da se upozna Beograd, pri čemu posetioci mogu odabrati znamenitosti grada koje žele posetiti. Ova foto galerija se sastoji od najlepših slika ovog istorijskog dragulja, na kojima Beograd ispoljava svoje čari i skriveni šarm. Posle samo par minuta naši posetioci će biti u mogućnosti da upoznaju znamenitosti Beograda i da odluče koje destinacije su vredne njihove dalje pažnje i posete.\nBeograd se nalazi u jugoističnoj Evropi na ušću reka Save i Dunav. Grad je sa tri strane okružen vodom, tako da je od iskona Beograd bio čuvar rečnih prolaza. Beograd je prestonica Republike Srbije, a po popisu iz 2011. Godine Beograd je imao 1.659.440 stanovnika. Kroz istoriju Beograd je svoju slavu plaćao krvlju, tako je ovo grad oko koga se vodilo najviše bitaka u istoriji čovečanstva, kao i grad sa najviše simboličkih imena koja su mu svi ti silni osvajači ostavljali kroz istoriju.\nOva stranica je posvećena različitim zanatima i zanatskim proizvodima koji vas mogu interesovati tokom vaše posete Beogradu. Ovi jedinstveni proizvodi oslikavaju kulturu i zanatsko nasleđe Srbije, što ih čini jedinstvenim suvenirima ili poklonima koje biste poneli kući ili nekome u inostranstvu. Nakon svega, tokom naših putovanja obično tražimo nešto drugačije, nešto posebno da ponesemo kući, nešto što će nas uvek podsetiti na naša putovanja. U slučaju da ste se zasitili magneta na vašem frižideru, ovo je prava stranica za vas.\nOva stranica je posvećena izletima koje biste mogli da organizujete tokom vaše posete Beogradu. Postoje mnogobrojne destinacije oko Beograda koje mogu biti zanimljive. Grad Vršac, Golubac, zatim Fruška Gora su samo neki od primera. Ova stranica je zamišljena na način da vam omogući pregled najpoznatijih destinacija za izlete oko Beograda, da biste u samo par minuta bili u mogućnosti da sagledate šta sve ovaj region Srbije ima da ponudi.\nNa ovoj stranici se nalazi lista garaža i parkirališta u Beogradu. Ukoliko slabo poznajete Beograd na ovoj stranici možete naći ideje gde parkirati vaše vozilo kako biste na najbolji način uživali u vašoj poseti gradu. U slučaju da ste Beograđanin, na ovoj stranici ćete naći sve cene za različite garaže u vašem gradu.\nBeograd, nimalo opravdano, nije stekao reputaciju prepoznatljive internacionalne turstičke destinacije. Ovaj veliki grad se nalazi na ušcu dveju reka: Save i Dunava, koje su nudile utočiste čak i prvim naseljenicima Evrope. Područje grada Beograda je naseljavana tokom neverovatnog perioda od sedam hiljada godina. Uzimajući u obzir toliko dugu istoriju svako bi se očekivalo da u Beogradu se vide stare građevine i spomenici koji sećaju na antička vremena. Ipak, ovaj grad je uvek imao sreću i nesreću u isto vreme jer je smešten na strateški izuzetno važnom geografskom položaju. Beograd je bio meta brojnim antičkim i modernim osvajačima koji ovaj grad nikako nisu mogli da izostave izvan svojih velikih planova, a sa sobom su donosili samo razarane. Iz tih razloga upravo je Beograd grad oko kog se vojevao najveći broj bitaka u istoriji čovečanstva. U Beogradu se ne nalazi veliki broj starih spomenika koji oslikavaju nekadašnju istoriju grada, ali on ima ljude koji se sećaju i i dalje pozdravljaju strance sa velikim osmehom i ljubaznošću. Ovde nećete naći samo veliki broj muzeja koji sakupljaju i izlažu blago grada, već i impresivnu ponudu umetničkih galerija od kojih pojedine nemaju dovoljno izložbenog prostora kako bi izložile celokupne kolekcije. Na kraju Beograd se pozicionirao kao lider u regionu kada je reč o noćnim izlascima. Postoji veliki broj noćnih klubova, u centru grada i pored reka, kao i poznate autentične boemske četvrti sa živom svirkom i domaćom kuhinjom. Duh ovog grada i njenih gradjana je nešto što nećete imati priliku da vidite nigde drugde. To nudi samo Beograd. Nevažno je šta ste čuli o Beogradu do sada, zasigurno je da ćete se nakon posete osećati iznenađeno i zasenjeno ovim starim-novim gradom koji će vas naterati da se u njega vratite barem još jednom.


KOSOVSKA MITROVICA - U sjevernom dijelu Kosovske Mitrovice odjeknula je eksplozija u kojoj nije bilo povrijeđenih lica, potvrđeno je Srni u Kosovskoj policijskoj službi /KPS/.\nOdređen pritvor za 11 uhapšenih u akciji "Tesla"\nBANJALUKA - Tužilac Okružnog tužilaštva Banjaluka predložio je Osnovnom sudu u Banjaluci određivanje pritvora za 11 radnika "Elektrokrajine" privedenih u akciji "Tesla", zbog sumnje da zloupotrijebili službeni položaj i ovlašćenja, rekla je Srni portparol Okružnog tužilaštva Banjaluka Maja Đaković Vidović.\nRadnici u pravosuđu prekidaju štrajk - Odluka donesena nakon razgovora sa Dodikom\nBANJALUKA - Štrajk radnika u pravosuđu Republike Srpske prekida se sa današnjim danom i u ponedjeljak, 18. februara, nastavlja se redovan rad, izjavio je predsjednik Granskog sindikata pravosuđa Siniša Petrović.\nIz drugih medija (RTVBN, Puls) – Milojević: Vlast se potrudila da stalno obmanjuje BH javnost\nU emijisi Puls BN televizije gost Suzane Rađen-Todorić sinoć je bio profesor Aleksa Milojević\nBANJALUKA - Premijer Republike Srpske Aleksandar DŽombić istakao je danas da je 23.000 boraca poginulo prilikom stvaranja Srpske i da se njihov doprinos u proteklom odbrambeno-otadžbinskom ne smije zaboraviti.\nČetvorici bivših policajaca 79 godina zatvora\nApelaciono vijeće Suda BiH osudilo je četvoricu bivših pripadnika prijedorske policije na ukupno 79 godina zatvora za ubistva civila na Korićanskim stijenama\nMeteori u Rusiji - Snimci bezbjednosnih kamera (VIDEO)\nMeteor je eksplodirao iznad Čeljabinske oblasti na Uralu. Udarni talas je polomio prozore na nekoliko zgrada


Stano: Treba prevazići neslaganja u BiH i postići cilj - Klix.ba\nStano: Treba prevazići neslaganja u BiH i postići cilj\n17.7.2012. u 20:21\nNa BiH je da prevaziđe sadašnja neslaganja i ispuni zajednički cilj - da podnese prijavu za članstvo u EU do kraja ove godine, rekao je Srni Peter Stano, portparol evropskog komesara za proširenje Štefana Filea.\nZaključci i mapa puta koje je donio dijalog na visokom nivou održan krajem juna u Briselu, nagovještavaju vremenski raspored i korake koje treba da ostvare političke stranke u BiH da bi zemlja mogla da podnese prijavu za članstvo do kraja ove godine, istakao je Stano.\n"Ovaj cilj je ambiciozan, ali je ostvariv. Sada je na BiH da ga ispuni i prevaziđe sadašnja neslaganja", rekao je Stano, odgovarajući na pitanje kako će problemi u rekonstrukcija vlasti u BiH i FBiH uticati na put BiH ka EU, a u kontekstu moguće blokade sjednice Doma naroda parlamenta BiH koju je najavio SDA.\nU vezi sa presudom u slučaju "Sejdić-Finci", Stano je istakao da je važno da aktuelna diskusija u BiH rezultira sporazumom koji ispunjava relevantne zahtjeve iz zaključaka Savjeta EU, koji se odnose na "kredibilan napor" da se provede presuda Evropskog suda za ljudska prava u ovom slučaju, što bi otvorilo put za stupanje na snagu Sporazuma o stabilizaciji i pridruživanju.\nOn je podsjetio da su se učesnici dijaloga na visokom nivou, koji je održan krajem juna u Briselu, saglasili da dostave prijedlog Parlamentarnoj skupštini do 31. augusta.\n"To je izvodljivo ako postoji politička volja", rekao je Stano Srni, povodom aktuelne situacije u kojoj političke partije iz RS-a i FBiH imaju različite stavove o izboru člana Predsjedništva BiH.\nDom naroda Parlamentarne skupštine BiH u četvrtak bi trebalo da se izjasni o odluci predsjedavajućeg Savjeta ministara Vjekoslava Bevande da smijeni kadrove SDA – ministra sigurnosti Sadika Ahmetovića, ministra odbrane Muhameda Ibrahimovića i zamjenika ministra finansija Fuada Kasumovića.\nOdluku o njihovoj smjeni, koju je potvrdio Predstavnički dom, Bevanda je donio na zahtjev SDP BiH.\nBit će zatražen pritvor za sedam osoba uhapšenih u akciji "Perač"\n17.07.2012. u 20:07


Dojče vele: Kosovo nije postalo nezavisno pravno – neće ni Katalonija - MediaSfera\nKatalonija kao ni Kosovo neće moći da pravno postane nezavisno, kao što to nije postalo ni Kosovo, koje je nezavisno samo politički, piše Dojče vele (DV) i ističe da pravo na separatizam ne postoji.\n„Ne postoji pravo na separatizam”, objašnjava DV pravo naroda na samoopredelјenje je važan princip međunarodnog prava, ali je to i zaštita teritorijalnog integriteta jedne zemlјe – na prvi princip poziva se katalonski pokret za nezavisnost, na drugi španska vlada.\nStvaranje nove države nije uvek problem, dodaje Dojče vele i podseća da su se Česi i Slovaci razdvojili 1992. godine uz obostranu saglasnost, kao i da kada su pedesetih i šezdesetih godina prošlog veka narodi Afrike proglasili nezavisnost, kolonijalne sile su delimično pružale otpor, ali pravo naroda na samoopredelјenje je u UN bio vodeći princip.\n„Pravo naroda na samoopredelјenje pretpostavlјa da postoji jedan narod koji na to pravo može da se pozove. Deo naroda u okviru nacionalne države, čak i da ima određeni identitet, u međunarodnopravnom smislu nije narod koji može da se pozove na pravo na samoopredelјenje”, kaže on za Dojče vele.\nSrbija na Kosovo i dalјe gleda kao na deo svoje državne teritorije, napominje nemački medij.\nMeđunarodni sud pravde 2010. godine je, doduše, došao do zaklјučka da proglašenje nezavisnosti Kosova nije kršenje međunarodnog prava, ali, ukazuje Dojče vele, sud nije definisao statusno pitanje i potvrdio je Rezoluciju 1244 koja garantuje suverenitet i teritorijalni integritet Savezne Republike Jugoslavije, čiji je pravni naslednik Srbija.\n„U slučaju Kosova su, međutim, stvari dovedene pred svršen čin – u međuvremenu više od polovine od skoro 200 zemalјa članica Ujedinjenih nacija priznalo Kosovo kao nezavisnu državu”, navodi Dojče vele i ističe da Španija to do danas nije učinila upravo zato što vlada u Madridu strahuje da bi se na primer najnovije balkanske secesije mogle pozvati Katalonija ili neke druge oblasti koje teže nezavisnosti.\nIpak, rezultat je bilo da je 55 odsto građana glasalo je za ostanak u Ujedinjenom Kralјevstvu.\nU članu 4. ugovora o EU stoji da države vode računa „o svom nacionalnom identitetu koji je izražen u osnovnim političkim i ustavnim strukturama, uklјučujući regionalnu i lokalnu samoupravu”, kao i o „teritorijalnom integritetu” što, tumači Dojče vele, znači da je otceplјenje nepoželјno.\n„Niko ne seče granu na kojoj sedi”, napominje Talmon prognozirajući da, ukoliko bi države dozvolile otceplјenja, „zbog subjektivnih osećaja identiteta” pojedinih grupa naroda ili oblasti, za kratko vreme, u svetu više ne bi bilo oko 200, već 300 ili 400 država.\nPredsednik Evropske komisije Žan-Klod Junker već je upozorio da Katalonija, dan nakon otceplјenja, ne bi mogla da bude članica EU.\nDakle, zaklјučuje Dojče vele, morala bi ponovo da se kandiduje za članstvo, a u tom slučaju dovolјno bi bilo da se jedna od zemalјa članica usprotivi i da pristup EU bude sprečen.\n„To bi u svakom slučaju učinila španska centralna vlada, a verovatno i druge zemlјe članice koje strahuju od separatizma. Dakle, separatisti ni pravno, ni politički nemaju dobre karte u rukama”, ocenjuje nemački medij. (Tanjug)\nTagoviDojče vele Katalonija Kosovo nezavisnost


Veleposlanstvo BiH u Americi promovira "pravopis bosanskog jezika" | Dnevnik.ba\nVeleposlanstvo BiH u Americi promovira "pravopis bosanskog jezika"\nVeleposlanstvo BiH u Washingtonu uveliko promovira mobilnu aplikaciju "Pravopis bosanskog jezika" u kojoj se koriste latinica i ćirilica, što je naišlo na revolt Srba, jer je osim širenja nepriznatog jezika u tom kontekstu zloupotrebljeno i srpsko pismo, piše "Glas Srpske".\nList navodi da je na zvaničnoj "Fejsbuk" stranici Veleposlanstva podijeljen tekst o mobilnoj aplikaciji autora Senahida Halilovića u kojem se srpski jezik ne spominje ni u jednoj rečenici.\nU aplikaciji, koja je zajedno s "Pravopisom bosanskoga jezika" službeno objavljena prošlog četvrtka, piše da se "bosanski jezik" može pisati na latinici i ćirilici.\nŠef Predstavništva Republike Srpske u Washingtonu Obrad Kesić rekao je za "Glas Srpske" da ovo nije prvi put da Veleposlanstvo BiH u SAD, na čijem čelu je Haris Hrle, čini nešto slično.\nKesić kaže da je i ranije, kada su bili drugi veleposlanici, bilo sličnih problema.\n"Јednostavno imaju pristup koji pokazuje da ne poštuju Dejtonski sporazum, odnosno ravnopravnost sva tri konstitutivna naroda i dva entiteta", dodao je Kesić.\nOn je dodao da se često dešava da diplomate ne uzimaju u obzir stavove Republike Srpske, koja ne priznaje ni "bosanski jezik", te da su na udaru osnovni elementi identiteta, povijesti i tradicije srpskog naroda.\nKesić je istaknuo da je ovo dokaz koliko su neki, pogotovo u Sarajevu, uporni u nametanju identiteta ne samo Srbima, nego i Hrvatima.\nOn smatra da ovo mora da bude predmet ozbiljnih rasprava u Predsjedništvu i Savjetu ministara, jer se sve češće donose sporne odluke, iako bi institucije i diplomate trebalo da budu u službi svih građana.\nSrpsko-američko privredno društvo uputilo je Veleposlanstvu BiH u Washingtonu protestno pismo u kojem je navedeno da su iznenađeni i razočarani njihovim pristupom jer promoviraju "bosanski jezik" bez osjećanja za ravnopravnost prema srpskom i hrvatskom jeziku.\nProfesor suvremenog srpskog jezika i lingvistike Filozofskog fakulteta u Istočnom Sarajevu Milanka Babić pozvala je Ministarstvo inostranih poslova BiH da odmah reagira, jer se na ovaj način nanosi šteta srpskom jeziku i participaciji srpskog naroda u BiH.\nOna naglašava da "bosanski jezik" u Republici Srpskoj nije, niti će ikada biti priznat, te ocjenjuje da postupak Veleposlanstva, kao službenog predstavnika BiH, koju čine dva entiteta i tri naroda, pokazuje pretenzije da "bosanski jezik" postane "državni jezik BiH".\nKomšić: O ovakvim populističkim prijedlozima nema priče


“Idemo u Brisel zbog priče o EU, a nikako zbog NATO” – Haber.ba\n“Idemo u Brisel zbog priče o EU, a nikako zbog NATO”\nSastanak u Briselu ranije je dogovoren i biće biti iskorišten za razgovore o evropskom putu BiH o kojem postoji konsenzus, a nikako za priču o NATO.\nTo je izjavio predsjedavajući Predsjedništva BiH Milorad Dodik.\n“To je nešto što smo, na neki način, konsenzusom uspostavili u Predsjedništvu vezano za izjavu o evropskom putu. Sve što se kasnije dešavalo vezano je za problematizaciju tog pitanja. Odjednom se pojavilo i pitanje NATO-a i vezivanja tog pitanja za formiranje vlasti, što bitno usložnjava posetu, s obzirom na nagomilane probleme u BiH”, rekao je Dodik za Radio Republike Srpske.\n“Očigledno je da nerazašnjena situacija u FBiH dovodi u krizu i odnose na nivou BiH”, istakao je Dodik.\nOn očekuje da će posjeta Briselu biti poseta mogućnosti, ali ne može da garantuje pozitivan ishod, prenosi b92.\nTeme:BiH, Brisel, EU, Milorad Dodik, NATO, predsjedavajući Predsjedništva BiH


ŠPANIJA ZABRANILA UVOZ OPASNOG OTPADA IZ JADRANSKOG BRODOGRADILIŠTA - RTHN - Radio Televizija Herceg Novi\nHome/Економија/ŠPANIJA ZABRANILA UVOZ OPASNOG OTPADA IZ JADRANSKOG BRODOGRADILIŠTA\nŠpanija je zabranila uvoz grita (čvrsti otpad i kontominirano zemljište) iz Jadranskog brodogradilišta u tu državu i Vlada sada traži drugo rješenje, kazao je potpredsjendik Vlade Milutin Simović u parlamentu u okviru poslaničkih pitanja, prenosi portal Bankar.me.\nNjega je nezavisni poslanik Aleksandar Damjanović pitao kako je zadovoljan dinamikom uklanjanja grita i da li izvršna vlast ima plan za otklanjanje problema u tom poslu.\nMinistarstvo održivog razvoja i turizma(MORT) je u 2018. godine sa francuskom kompanijom Valgo potpisao ugovor o izvozu grita u Španiju i cijeli posao je trebao da se završi do marta naredne godine.\n“Izvezena su do sada četiri broda sa oko 40 odsto ugovorene količine.Imajući u vidu da je rok za završetak posla mart naredne godine i da je Španija stopirala u tu državu izvoz jasno je da ugovor neće biti završen. Imamo li garnacije da će sve obo biti urađeno na zakonit način i da neće biti potrebno da se uključuju neke druge institucije” pitao je Damjanović.\nSimović je kazao da je izvoz počeo u martu 2019. godine i da je izvezeno do avgusta oko 38,5 tona opasnog otpada i da su u septembru od Španije tražili dozvolu za još 30.000 tona čvrstog otpada i 40.000 tona kontominiranog zemljišta.\n” Dobili smo informaciju da Španci neće dati novu dozvolu i teku intenzivne aktivnosti na rješavanju problema i traženju novih lokacija. U komunikaciji smo sa Svjetskom bankom u vezio toga” rekao je Simović.\nDamjanović je podsjetio da je država 2008. godine propustila da dodijeli ovaj posao firmi iz Londona za 2,5 miliona eura, pa 2012. godine za sedam miliona dolara, da bi 2014. godine uzela kredit od Svjetske banke oko 50 miliona za rješavanje svih ekoloških tačaka, od čega je za Brodogradilište pošlo blizu 20 miliona.\n” Firma Valgo nije ispunila uslove iz tendera jer nije dala bankarsku garanciju od osam miliona eura, a svi aspekti ovog posla su problematični. Tenderom nije predviđeno da se može mijenjati država u kojoj se izvozi otpad. Nezvanične informacije su da je traženo od Ukrajine da se izvozi tamo otpad, ali da je njihova Vlada to odbila. Obaviješten je i Evropski parlament” kazao je Damjanović.\nUklanjanje grita iz Bijele u sklopu je projekta uklanjanja ekoloških crnih tačaka, za koji je Crna Gora dobila kredit od Svjetske banke u iznosu od 50 miliona eura.\ngrit Jadransko brodogradilište Španija\nORGANIZOVAN PREVOZ DO NIKŠIĆA, INFORMIŠU IZ HERCEGNOVSKE CRKVENE OPŠTINE\nOŠ „DAŠO PAVIČIĆ“: POKLONI ZA MALIŠANE DJEČIJEG DOMA „MLADOST“\nГОРИВО ЈОШ ЈЕФТИНИЈЕ\nНКТ: НА РАЧУНУ ЗА ДОНАЦИЈЕ ВИШЕ ОД ЧЕТИРИ МИЛИОНА ЕУРА\nСИМОВИЋ: НАКОН МОРАТОРИЈУМА НОВИ ПЛАН ОТПЛАТЕ КРЕДИТА, РОК ЗА ПРИЈАВУ 90 ДАНА\n51 минут прије


Dan online - Balkan: Edi Rama naljutio Angelu Merkel - 2019-02-14\nBalkan PREMA PISANJU ALBANSKIH MEDIJA\nEdi Rama Edi Rama naljutio Angelu Merkel Rama je jedan od centralnih karaktera u planovima podjele Kosova i da nije bio neiskren samo prema svojim sunarodnicima već i prema Njemačkoj, koja se snažno protiv toj ideji\nAlbanski premijer Edi Rama, nasuprot onom što govori, snažno lobira za razmjenu teritorija kao rješenje za Kosovo te je naljutio njemačku kancelarku Angelu Merkel.\nTo je objavio albanski list „Pedeset pet” navodeći da je činjenice koje Rama pokušava da sakrije od javnosti „jedan iskreni intervju” kosovskog premijera Ramuša Haradinaja.\nKako navodi list, Haradinaj je u intervjuu za televiziju T7 „na jednostavan i direktan način” otkrio tri važna detalja o večeri održanoj u kući predsjednika samoproglašenog Kosova Hašima Tačija.\nPrvi je zvanična potvrda onoga o čemu se dugo šuška, a to je da Rama, suprotno onom što kaže, snažno lobira za postizanje albansko-srpskog sporazuma kroz opasnu opciju etničke podjele i razmjene teritorija.\nDrugi je da to čini s podrškom, iako prećutnom, iz Vašingtona suprotstavljajući se najmoćnijim evropskim zemljama koje odlučuju o napretku Albanije prema priključenju EU.\nTreći i najvažniji je da je Rama, baš kao i Hašim Tači, naljutio njemačku kancelarku Angelu Merkel, piše list.\nList navodi da je iz ovoga lako shvatiti da je Rama, suprotno onome što javno govori, jedan od centralnih karaktera u planovima podjele Kosova i da nije bio neiskren samo prema svojim sunarodnicima, već i prema Njemačkoj, koja se snažno protivi toj ideji.\nPoslednje kapi koje su prelile čašu bile su Ramina izjava da „kancelarka Merkel brani interese svoje zemlje, a on interese svoje”.


Moguće obilne kiše na zapadu i jugozapadu Srbije - Društvo - Dnevni list Danas\nPočetna » Društvo » Moguće obilne kiše na zapadu i jugozapadu Srbije\nApel građanima da zaštite imovinu\nMoguće obilne kiše na zapadu i jugozapadu Srbije\nGradski štab štab za vanredne situacije je apelovao na građane da preduzmu mere zaštite imovine i time spreče štete od mogućih obilnih kiša, koje su najavljene u zapadnoj i jugozapadnoj Srbiji.\n0Piše: N. K. 10. maja 2019. 15.10 Izmenjeno: 13. maja 2019. 04.02\n„Prema najavi Republičkog hidrometeorološkog zavoda, od 12. do 15.maja moguće su obilne kišne padavine (od 20 do 40 litara po kvadratnom metru, lokalno i više), posebno na području zapadne i jugozapadne Srbije, koje mogu izazvati bujice, poplave i izlivanje vodotokova, kao i štete na putnoj i komunalnoj infrastrukturi“, navedeno je u informaciji Gradskog štaba za vanredne situacije u Užicu.\nDalje se „apeluje na građane koji su već imali probleme, prouzrokovane velikom količinom padavina i štetu na poslovnim i stambenim objektima, kao i na poljoprivrednim površinama, da preduzmu neophodne mere zaštite imovine čišćenjem i prokopavanjem odvoda i ostalim aktivnostima koje mogu doprineti eliminisanju ili ublažavanju potencijalne štete“.\n„U skladu sa zakonskom regulativom preduzimaju se preventivne mere i prati se situacija na terenu. Operativni štab je zasedao i analizirao trenutno stanje i mogućnosti za preduzimanje mera odbrane od eventualnih poplava. Iz sata u sat pratiće se situacija i javnost će se blagovremeno obaveštavati o preduzetim aktivnostima“, saopštio je Gradski štab za vanredne situacije.\nApel, kise, PoplaveUžice\nU Kraljevu od 836 testiranih, 32 pozitivno na korona virusa\nKorona virus: Poslanici ponovo u Skupštini Srbije, pad broja umrlih u Španiji


Da li vam mozak i dalje raste? - Impuls\nObjavljeno: Petak, 22 Januar 2021 12:19\nMeđu informisanim laicima, ali i među većinom stručnjaka prihvaćena je tvrdnja da se čovekov mozak eksplozivno razvija kod novorođenčadi i male dece i da taj proces polako usporava u uzrastu od 5 ili 7 godina, da bi se zapravo zaustavio otprilike do dvadesete godine.\nOtuda i toliki pritisak na nove roditelje koji, preplašeni pričama o značaju ranog razvoja, kao i konačnosti, na sve načine pokušavaju da poduče svoju tek prohodalu decu, bilo stranim jezicima, slovima, sportovima… jer se to kasnije ne može nadoknaditi. Šta smo do tog uzrasta uradili – uradili smo. Laički rečeno, dobili smo mozak koji nakon rane mladosti može biti samo manji, ili manje funkcionalan.\nOve tvrdnje obilato zloupotrebljava industrija učila, pametnih igračaka i raznih dečjih i roditeljskih kurseva i časova, koja živi od te roditeljske brige i potrebe da ulože mnogo truda i novca ne bi li njihova deca uspela u ovom konkurentnom, novom svetu.\nIpak, povremeno se čuje i neki drugi, relevantan glas koji kaže da je ta ideja o ranom razvoju (i konačnosti razvoja mozga) sasvim netačna. Jedno novo istraživanje upravo je potvrdilo da ljudi tokom čitavog života proizvode nove ćelije mozga koje koriste za učenje i pamćenje.\nNajveća debata, naime, vodi se o dešavanjima u delu mozga koji se zove hipokampus i koji je zadužen za kratkoročno i dugoročno pamćenje kao i memoriju koja nam pomaže da se snalazimo u prostoru.\nKod beba se u hipokampusu stvara ogroman broj novih neurona, ali dosadašnje studije su redom dolazile do podataka da se nakon puberteta tu ništa novo ne dešava. Takav zaključak donet je i na osnovu zapažanja o promenama na mozgu kod miševa i nekih drugih životinja.\nIpak, novi važan rad objavljen u časopisu “Sel Stem Sel” bavi se ljudima i pokazuje da se novi neuroni stvaraju i kod odraslih, tokom čitavog veka. Dr Maura Boldrini sa Kolumbija univerziteta u Njujorku, koja je vodila to istraživanje dodaje šaljivo da su “ljudi izgleda stvarno drugačiji od miševa” kod kojih proizvodnja neurona vrlo naglo opada sa godinama.\nBoldrini je sa svojim kolegama posmatrala hipokampuse 28 ljudi, muškaraca i žena, uzrasta od 14 do 79 godina i to ne na skenerima već – uživo. To su bili hipokampusi generalno zdravih ljudi koji su samo nekoliko sati ranije preminuli, pa je ovaj tim mogao da vidi kako su kod njih formirani krvni sudovi, da posmatraju broj i volumen ćelija kao i njihovu “zrelost” i razne druge važne pokazatelje.\nRadi se o tome da u jednom delu hipokampusa postoje specifične “majke ćelije” od kojih nastaju “ćerke ćelije” koje se zatim dele i prave mnogo novih ćelija i tako nastaju neuroni. Ranije se smatralo da postoji konačan broj “majki ćelija” i da njihov broj opada kako starimo.\nMeđutim, ispostavilo se da mi i dalje proizvodimo ogroman broj neurona, čak iako imamo manje “majki ćelija”, pojašnjava Boldrini, napominjući da se oni sa starošću mogu slabije “umrežavati”.\nRezultati ove studije izazvali su nevericu kod mnogih stručnjaka s obzirom na to da se kosi sa višedecenijskim ubeđenjem. No, nije ovo prva studija koja sugeriše da se mozak razvija i u zrelim godinama.\nPre više od decenije urađeno je jedno zanimljivo istraživanje među londonskim taksistima – naučnici su snimali njihove hipokampuse i utvrdili da su u proseku veći od hipokampusa običnih ljudi. To je zato što je taj deo mozga odgovoran za sposobnost snalaženja u prostoru.\nNaime, što su taksisti duže radili taj posao, naročito oni sa stažom od po 40 godina i više, imali su veći hipokampus i njegova struktura je promenjena, objasnila je tada dr Elenor Megvajer koja je vodila ovo istraživanje. Zbog toga se verovatno za posao taksiste ne morate pripremati od ranog doba, već je dovoljno da u nekom trenutku života samo sednete za volan i vremenom, postanete vrlo uspešni u tom poslu. Kao i u bilo kom drugom.


Delta: Prva prodavnica iz lanca "Karfur" 2015. u Beogradu\nFrancuski "Karfur" (Carrefour), najveći maloprodajni lanac u Evropi, otvoriće prvu prodavnicu u Beogradu u trgovinskom centru "Delta planet" koji će biti izgrađen na Autokomandi, najavio je danas "Delta rilestejt" (Real Estate).\nKako se navodi u saopštenju te kompanije, otvaranje šoping-mola "Delta planet" i hipermarketa "Karfura" planirano je u 2015. godini.\nKompanija "Delta rilejstej", članica "Delta holdinga", ističe da je s "Karfurom", najvećim maloprodajnim lancem u Evropi i drugim po veličini u svetu, postigla dogovor o zakupu prostora površine 10.000 kvadratnih metara u budućem šoping-molu.\nU toj prodavnici "Karfur" će, kako se ističe, ponuditi kupcima najširu lepezu proizvoda, uključujući i bogat izbor iz više od 3.000 brendova koliko ima pod sopstvenom robnom markom "karfur".\nGeneralni direktor "Delta rilestejt" grupe Vojislav Glavinić je rekao da je dogovoreno da "Delta" i "Karfur" zajedno nastupe i na drugim lokacijama.\n- Izuzetno smo zadovoljni saradnjom s kompanijom "Karfur" i ona se neće završiti na ovom objektu - rekao je Glavinić.\nTrgovinsku grupu "Karfur" čini 15.500 maloprodajnih objekata u 34 zemlje. Sa 1.395 hipermarketa ta kompanija je, kako se ističe, svetski lider u tom segmentu maloprodaje.\nBeograd jutros PROHODAN i bez gužvi\nNOĆ U BEOGRADU Punе ruke posle za Hitnu pomoć\nGRADE KINEZI, IZRAELCI, ARAPI... Pogledajte trenutno najveća gradilišta u Beogradu (FOTO)\nNovo se gradi, staro se rekonstruiše, tek Beograd je poslednjih godina prepun gradilišta, a investitori su u najvećem broju slučajeva strane kompanije. Redom Izraelci, Kinezi, Arapi, ali je dosta i domaćih projekata.\nKOSANČIĆEV VENAC Konkurs za izgled Gradske galerije\nUprava Grada Beograda raspisala je konkurs za arhitektonski izgled buduće Gradske galerije na Kosančićevom vencu.\nPrime pacijente kad baš moraju\nDežurne zdravstvene ustanove noću često izbegavaju da prime pacijente i šetaju ih od jedne do druge bolnice. Pacijenti još gore prolaze ako pozovu dežurnu ustanovu da najave dolazak, jer najčešće bivaju odbijeni i poslati u drugu dežurnu kliniku, što ne znači da će tamo biti i primljeni.


Mićić: "Nema i ne može biti saglasnosti za smještaj migranata u Bijeljini"\nGradonačelnik Bijeljine Mićo Mićić izjavio je danas Srni da nema, niti može biti, saglasnosti za smještaj migranata u ovom gradu.\n"Nikada nismo dali takvu saglasnost i ne pitam se ja. Nisu me kontaktirali stranci, niti me ko pitao, niti imam nadležnost da pričam o smještaju migranata", rekao je Mićić.\nOn kaže da je na početku velike migrantske krize u BiH govorio o humanim aspektima, u smislu da Kancelarija za strance, koja je u Bijeljini smještena u kasarni, radi i subotom i nedjeljom kako migranti ne bi čekali na prijavu.\nU ime Koordinacionog tijela Vlade Republike Srpske Miloš Stevanović je rekao Srni da postoje zaključci Vlade koji se precizno poštuju i gdje se, uz dužno poštovanje svih humanitarnih principa, navodi da Republike Srpske ne može dozvoliti da se migranti ovdje naseljavaju.\n"Mogu sa sigurnošću da kažem da niti grad Bijeljina, niti bilo koja jedinica lokalne samouprave u Republici Srpskoj, nije nikada dala saglasnot za smještaj migranata na teritoriji Republike Srpske", istakao je Stevanović.\nOn kaže da je u jeku migrantske krize u BiH bio na mjestu gradskog menadžera u Bijeljini i da ovaj grad ni prije ni poslije toga, ni lokalna skupština ni bilo koja nadležna služba, nisu dali saglasnost za smještaj migranata.\n"Mi smo im pomagali na razne načine, kao i policiji, a migranti su svi tražili da idu prema Sarajevu", naveo je Stevanović i poručio da smještaja migranata u Republici Srpskoj svakako neće biti.\nGradonačelnik Bijeljini je 17. septembra 2015. godine za RTRS izjavio da ako bi migranti došli iz Loznice onda bi išli u Janju, a ako bi išli iz pravca Pavlovića mosta onda u Amajlijama.\n"Odredili smo mjesto gdje bi bio prihvat - ako bi došli iz Loznice onda bi u Janju i eventualno im obezbijedili dalji transport, a ako bi došli iz pravca Pavlovića mosta i tu smo se dogovorili da bude u eko kampu u Amajlijama", rekao je tada Mićić.\nSrna saznaje iz diplomatskih izvora da se pojedini ambasadori u BiH upravo pozivaju na tu izjavu gradonačelnika Bijeljine i traže od vlasti na nivou BiH da odmah odrede novu adekvatnu lokaciju za prihvat i smještaj migranata.\nI UN u nedavnom saopštenju navode da se u BiH prepoznaje nesrazmjeran teret koji imaju vlasti Unsko-sanskog kantona i lokalne zajednice pogođene velikim brojem migranata i azilanata bez odgovarajućih sredstava ili rješenja.\nTakođe, UN zahtjevaju od vlasti u BiH da odmah identifikuju i stave na raspolaganje nove lokacije za prihvat migranata, po mogućnosti izvan Unsko-sanskog kantona.\nMićo Mićić migranti Bijeljina migrantska kriza


Čikago na nogama: 2.000 ljudi pevalo pesme Tome Zdravkovića na premijeri filma (VIDEO) - GRAZIA Srbija\nČikago na nogama: 2.000 ljudi pevalo pesme Tome Zdravkovića na premijeri filma (VIDEO)\nU predivnoj atmosferi krcate sale Kopernikus centra sinoć je u Čikagu održana američka premijera filma “Toma”, a oko 2,000 ljudi je ovacijama sa scene ispratilo režisera Dragana Bjelogrlića, glumce Milana Marića, Tamaru Dragičević, Petra Benčinu i pevača Davora Jovanovića.\nPosle projekcije filma prvo je usledio razgovor sa glumcima koji je vodio urednik Serbian Timesa Antonije Kovačević, da bi u muzičkom delu programa publika horski pevala najveće hitove legendarnog Tome Zdravkovića. Nastup je završen sada već hit-pesmom “Ponoć je”, koju su na sceni u duetu izveli Davor Jovanović i Tamara Dragičević.\nOrganizatori događaja, Serbian Times i Chicago Events saopštili su da je iste večeri oboren rekord i da je ova premijera “Tome” bila najposećenija premijera jednog domaćeg filma u dijaspori svih vremena.\nGlumački karavan “Tome” nastavlja svoju američku turneju sledeće subote 13.novembra u Njujorku, gde su zakazane dve projekcije, nakon čega će film biti prikazan u Los Anđelesu (20.11.), Vašingtonu (28.11.), Majamiju (30.11.), Pitsburgu (5.12.).


Ćiro Blažević podnio ostavku na mjestu selektora reprezentacije BiH\nMiroslav Blažević danas poslijepodne podnio je pismenu ostavku koju je poslao u Nogometni savez BiH. Šta je Blažević napisao u ostavci nije poznato, ali se može pretpostaviti da ga je na to navelo milion eura, koliko mu je kineski klub Šangaj Šenhuan ponudio za jednogodišnji ugovor.\nUz basnoslovnu sumu sa Dalekog istoka, Blaževića je na ovaj korak nagnao i nedostatak jednoglasne podrške članova Izvršnog odbora NSBiH, ali i javnosti, nakon svih događaja koji su se desili u posljednjih nekoliko dana. Kinezi su već objavili da Blaževića očekuju 15. decembra.\nInače, za danas je zakazana sjednica Izvršnog odbora NS BiH na kojoj je trebalo biti govora i o selektoru Blaževiću. Članove Izvršnog odbora je, prema našim saznanjima, posebno razljutila činjenica da je Blažević razmišljao da prihvati ponudu Kineza, ali i da u isto vrijeme ostane i selektor reprezentacije BiH. Tako bi istovremeno sjedio na dvije stolice.\nMinus za sada već bivšeg selektora Blaževića kod navijača i javnosti je neodlazak u Wolfsburg, na razgovor sa Zvjezdanom Misimovićem, dok je u isto vrijeme snimao film u Beogradu.\nRasprava o presudi\nDolazak na sutrašnju sjednicu Izvršnog odbora je najavilo 13 članova. Izostat će Hamdija Abdić, koji se nalazi na izdržavanju zatvorske kazne, te Mensud Bašić, koji se oporavlja od operacije leđa.\nNa sjednici IO razgovarat će se i o sudskoj presudi generalnom sekretaru Munibu Ušanoviću i sekretaru za finansije Miodragu Kurešu, koji su nepravosnažno osuđeni na po pet godina zatvora.


Zašto u regionu kasnimo za dešavanjima u nauci i praksi modeliranja podzemnih voda? – GeoNauka – Centar za primenjena naučna istraživanja\nGeoNauka - Centar za primenjena naučna istraživanjaBlogBlogZašto u regionu kasnimo za dešavanjima u nauci i praksi modeliranja podzemnih voda?\nJa zaista ne znam odgovor na ovo pitanje, zasto kasnimo u regionu za naukom i praksom u matematickom modeliranju podzemnih voda, ali naslucujem neke. Ono sto je vazno ne samo za modelare, kako pocetnike tako i one iskusnije, vec i za investitore kojima se rade modeli i koji treba da razumeju principe modeliranja je da zaista nismo ispratili revoluciju u matematickom modeliranju podzemnih voda.Probacu da predjem direktno na problem, tj. da u jednoj recenici ukazem na pravce koji se vecu odavno u svetu (USA, Australija…) primenjuju a to je:\nKalibracija modela vise nije dovoljna za validaciju modela !!! Pored kalibracije mora da se uradi i analiza neodredjenosti !!!\nUobicajena praksa kod nas u regionu Balkana (verovatno i drugde u istocnoj Evropi) je da kada se model istarira, tj. kada se uradi kalibracija, proglasava se validnim i sposobnim da uradi kvalitetnu prognozu. Ovo je vec dugi niz godina demantovano u nauci i praksi i u tome se slazu svi vodeci naucnici. Pomenucu samo dva najznacajnija, Mary P. Anderson i John Doherty\nSa Johnom Doherty-jem saradjujem blisko vec godinama i posebno bih zeleo da ukazem na njegovu knjigu koja je objavljena 2015te godine i koja moze da se kupi (i pogleda sadrzaj) na linku njegovog web sajta klikni ovde Naziv knjige je:\nKalibracija i analiza neodredjenosti za kompleksne modele iz oblasti zivotne sredine a u originalu (vidi sliku na vrhu ovog emaila):\nKoliko je bio u mogucnosti autor ovog email se trudio da na srpskom jeziku prenese znanje dobijeno iz saradnje sa Johnom i imena dva glavna rada na ovu tematiku koja sam objavio u prethodnim godinama su sledeci (mozete ih dobiti od mene besplatno):\nKaludjerovic D., Prilog kalibraciji i oceni parametara matematickih modela podzemnih voda – poredjenje manuelne, automatske i “pilot point” metode sa regularizacijom, Vodoprivreda, Beograd, 2012.\nKaludjerovic D., Analiza neodredjenosti rezultata kalibracije matematickog modela izvorista u Trnovcu metodom Null Space Monte Carlo, Voda i sanitarna tehnika, godina XLIV, broj 2 2014.\nU cilju boljeg razumevanja znacaja ovog postal nudimo vam video prezentaciju John-a Doherty-ja u trajanju od 20 minuta po dogovoru preko Skype. Javite nam se za detalje.


Nezavisna Komisija za Medije danas je objavila “Izveštaj Monitoringa Pružalaca Audio-vizuelnih Medijskih Usluga tokom kampanje za prevremene izbore 2021 za Skupštinu Republike Kosovo”.\nSvrha monitorisanja za period od 3. februara do 14. februara 2021. godine, bila je procena performansa PAMU-a u skladu sa Poglavljem VIII ovog Zakona, pod nazivom „Mediji tokom izborne kampanje“, kao i sa Zakonom i podzakonskim aktima NKM-a. Ovaj izveštaj je realizovan od strane Odeljenje za Monitoring i Analizu (OMA) Izvršne Kancelarije i predstavlja nalaze monitoringa PAMU-a tokom pokrivanja izborne kampanje i perioda izborne tišine do službenog zatvaranja biračkih mesta.\nIzveštaj predstavlja rezultate monitoringa rada PAMU-a, koji su pokrivali prevremenu izbornu kampanju za Skupštinu Republike Kosovo.\nU monitoringu je uključeno Dvadeset i dva (22) provajdera audio-vizuelnih medijskih usluga bili su uključeni u praćenju, od kojih:\nTri (3) sa nacionalnom zemaljskom pokrivenošću (RTK1, KTV i TV21);\nČetrnaest (14) PAMU sa lokalnim/regionalnim zemaljskom pokrivenošću (TV LIRIA, TV FESTINA, TV PRIZRENI, TV BESA, TV MITROVICA, TV PULS, TV TEMA, TV VALI, TV MIR, TV DUKAGJINI, TV SYRI, TV OPINION, TV HERC, TV MOST); i\nPet (5) PAMU sa opštim programom koji se prenose preko distributivnih operatora (RTK2, Kanal 10, ATV, Klan Kosova i TE7).\nDva PAMU sa lokalnim/regionalnim zemaljskom pokrivenošću (TV ZOOM i TV ILIRIA) iz tehničkih razloga nisu bila uključena u ovaj monitoring (praćenje).\nTokom procesa monitoringa, svi oblici medijske prezentacije predizborne kampanje bili su u fokus kao: informativna izdanja, političke spotove, izborne hronike i intervjue i rasprave koje su se emitovale od 16:00 do 24:00 časova.\nNalazi monitoringa pokazuju da je medijsko predstavljanje predizborne kampanje uglavnom bilo objektivno i nepristrasno, u skladu sa odredbama medija u Zakonu o izborima i Etičkom kodeksu za pružaoce audio-vizuelnih medijskih usluga.\nVredi napomenuti da tokom izbornog perioda u NKM-u nijedna stranka nije uputila nijednu žalbu.


Nakon četiri decenije otvara se novi rudnik u Srbiji | Gde Investirati\nNakon četiri decenije otvara se novi rudnik u Srbiji\nPripreme za otvaranje rudnika Bosil-Metal kod Bosilegrada su u završnoj fazi. Zvanični početak rada tog rudnika može se očekivati za nekoliko meseci.\nKako je saopšteno iz britanske kompanije Mineco, u rudniku olova, cinka i bakra Bosil-Metal privodi se kraju priprema pilot postrojenja u sklopu testiranja tehnologije proizvodnje i u najkraćem roku se očekuju konačna odobrenja nadležnih organa. Dodaje se da je do sada u tom rudniku zaposleno oko 70 ljudi uglavnom iz okoline Bosilegrada, a očekuje se da će pri punoj proizvodnji u njemu raditi do 300 radnika.\n“Kada bude spreman, ovo će biti prvi rudnik u Srbiji sa podzemnom eksploatacijom koji je kompletno izgrađen i osposobljen za rad u poslednjih 40 godina”, piše u saopštenju i naglašava se da će funkcionisanje Bosil-Metala, biti u skladu sa najvišim standardima bezbednosti na radu, zaštite životne sredine i kontrole kvaliteta proizvodnje.\nMineco u Srbiji ima dva aktivna rudnika olova i cinka, Rudnik kod Gornjeg Milanovca i Veliki Majdan kod Ljubovije, gde radi više od 700 ljudi. U Republici Srpskoj, kod Srebrenice, takođe sa partnerima upravlja rudnikom Groš gde je zaposleno više od 500 ljudi, a priprema se i za otvaranje rudnika Olovo kod Olova u Bosni i Hercegovini.\nPrevious Nove osnovice za PIO od februara\nNext Slovenija: Peko na ime 40 godina starog ugovora dobio milion evra\nUskoro oporezivanje onih koji izdaju “stan na dan”\nPriprema se oporezivanje onih koji stanove iznajmljuju turistima “na dan”.


Сутра обиљежавање Дана ослобођења Београда од нациста | Јадовно 1941. – КУЛТУРА СЈЕЋАЊА\nSutra obilježavanje Dana oslobođenja Beograda od nacista\nU Beogradu će sutra, povodom obilježavanja 72 godine od oslobođenja ovog grada u Drugom svjetskom ratu, biti održano više manifestacija, a prvi put memorijalni defile gradskim ulicama.\nOvaj datum biće obilježen višečasovnim programom u okviru kojeg će stanovnicima Beograda i turistima biti dočaran dan kada je Beograd poslije troipogodišnje okupacije oslobođen od nacista.\nGostima će nakratko biti predstavljena operacija oslobađanja Beograda, atmosfera na ulicama, situacije u kojima su 20. oktobra 1944. godine bili vojnici oslobodioci.\nU memorijalnom defileu koji će krenuti u podne Ulicom kralja Milana, od “Londona” do Palate “Albanija”, biće borci koji su učestvovali u “Beogradskoj operaciji” oslobođenja grada 1944. godine.\nNa trasi defilea biće postavljeno pet punktova, na kojima će glumci rekonstruisati neke od situacija u kojima se vojska i građanstvo našlo 20. oktobra 1944. godine.\nGrađani će imati priliku da vide i postavku originalnih fotografija Ulice kralja Milana, odnosno Srpskih vladara, kako je izgledala u tom trenutku, kao i tadašnji izgled prolaza ispred Starog dvora, Palate “Albanija”, te bunkere i utvrđenja u trenutku kada je vojska ušla u grad.\nU defileu će učestvovati i predstavnici Ministarstva odbrane, Ministarstva unutrašnjih poslova Srbije, kao i gradska organizacija SUBNOR-a.\nProslavu bi trebalo da uveličaju i topovi i tenk koji će biti kod Palate “Albanija” na Terazijama, dok će kod hotela “Moskva” posjetioci moći da uživaju u taktovima vojne muzike.\nPotom će u 15.00 časova predstavnici Vlade Srbije i Grada Beograda otkriti ploče sa imenima ulica u Beogradu koje su dobile ime po sovjetskim komandantima jedinica Crvene armije koje su učestvovale u oslobađanju Beograda.\nNa Novom Beogradu bivša Ulica Goce Delčeva postaje Bulevar maršala Tolbuhina, a bivša Pohorska ulica postaje Ulica generala Ždanova.\nKako je izgledala velika bitka za Beograd, građani će moći da vide na izložbi koja će u 16.00 časova biti otvorena na platou ispred Skupštine grada, gdje će biti izloženo oružje koje su koristili pripadnici Narodnooslobodilačke vojske Jugoslavije i Crvene armije u borbama za oslobađanje Beograda, a biće prikazane fotografije iz oktobra 1944. godine.\nSvečana akademija povodom oslobođenja Beograda biće održana u Narodnom pozorištu u Beogradu u 20.00 časova, a prisustvovaće joj predstavnici Vlade Srbije, Skupštine Srbije, grada Beograda, diplomatski kor, predstavnici boračkih organizacija, vjerskih zajednica, javnog, kulturnog i društvenog života.


ePsihoterapija – Blog | Prednosti disleksije\nePsihoterapija 29.01.2012. u Deca i mladi, Kritički diskurs, Vesti, Zanimljivosti\nJedan od načešćih mitova u vezi sa disleksijom jeste da su ljudi koji je imaju manje intelignetni i sporo shvataju. U novoj knjizi „Prednosti disleksije“, istraživači nastoje da rekonceptualizuju način na koji je doživljavamo i definišemo.\nBračni par lekara specijalizovanih za alternativne pristupe u učenju kod određenih kategorija dece, Brock i Fernette Eide, u svojoj knjizi iznose izazovnu novu tezu- vreme je da prestanemo da kategorizujemo disleksiju kao oblik teškoće u učenju. Po njima, disleksiju treba posmatrati prosto kao drugačiji oblik funcionisanja mozga koji omogućava specifičan i jedinstven način obrade informacija. Kada je u pitanju učenje, ne postoje pravi i dobri nasuprot lošim i pogrešnim načinima, već samo razlike u stilovima učenja.\nIako osobe sa disleksijom mogu imati problema sa savladavanjem čitanja i pisanja, oni postižu izvanredne i iznadprosečne rezultate u globalnim stilovima mišljenja i prostornom, trodimenzionalnom snalaženju.\nStudije sprovedene uz pomoć magnetne rezonance ilustruju i razlike u moždanom funcionisanju osoba sa disleksijom. Naime, one pokazuju da je često čitava desna moždana hemisfera aktivna (npr. prilikom čitanja), dok se kod nedisleksičnih ljudi zadaci više „dele“ između dve hemisfere. Disleksičarima ovo omogućava sagledavanje širih tema u tekstu i uopšte šire slike.\nAutori kroz primere poznatih osoba sa disleksijom iz sveta umetnosti i biznisa ilustruju kako su ti uspesi postignuti ne uprkos disleksiji, već upravo zbog nje. Disleksija im je dozvolila da se lakše udalje od konvencionalnih načina tretiranja određenih problema i razviju originalna rešenja i jedinstvene perspektive koje su bile ključne za uspeh.\nAutori se slažu da je važno što ranije otkriti disleksiju kod dece, ali ne da bi se umanjila šteta usled smanjene sposobnosti učenja, već da bi se od početka adekvatno negovali jedinstveni talenti koje svako dete ima.


Mali na Biznis forumu: Smanjenjem javnog duga do stabilnije i jače Srbije – Bankar.rs\nKurs u ponedeljak 117,9266\nNedostatak kapitala i niska zaposlenost su najveći problemi zemalja Zapadnog Balkana\nPregled štampe – nedelja 16.06.2019.\nNLB Montenegro: Novac vraćen svim klijentima\nU prvom kvartalu domaćinstvima u Srbiji prosečno nedostajalo 192 dinara za pokrivanje troškova\nNBS: Programeri će moći da prodaju svoje digitalne proizvode u okviru Google Play Store-a\n“MB – Namenska Lučani” sa bugarskim EMKO-m potpisali ugovor vredan 4 miliona evra\nKreditni rejting Srbije može da bude povećan\nXII Rebec sajam nekretnina i investicija od 17. do 19. juna u Beogradu\nCheckplatform – Za brži i jeftiniji odabir najpovoljnijeg osiguranja\nNa prodaju imovina Privredne banke Beograd\nRazumna strategija: Država čisti skupe dolarske dugove\nPKS nagradila kompaniju “Tarkett” za društveno odgovorno poslovanje\nPostignut sporazum o budžetu Evrozone\nRadnicu Fijata u Kragujevcu dolaziće na posao “po pozivu”\nCG: Klijentima NLB-a zbog sistemske greške dva puta skinut novac sa računa\nHome/MAKROEKONOMIJA/Mali na Biznis forumu: Smanjenjem javnog duga do stabilnije i jače Srbije\nMali na Biznis forumu: Smanjenjem javnog duga do stabilnije i jače Srbije\nKopaonik, 4. marta 2019. - U fokusu ovogodisnjeg Kopaonik biznis forum (KBF), koji se danas svecano otvara, bice kako postici snazan ekonomski rast Srbije i obezbediti brze priblizavanje prosecnom standardu Evropske unije. Ministar finansija Sinisa Mali govori na otvaranju biznis foruma. FOTO TANJUG/ TANJA VALIC/ bg\nMinistar finansija Siniša Mali poručio je danas na Kopaonik biznis forumu, na plenarnoj sesiji na temu „Makroekonomske osnove za snažan rast“, da je cilj da javni dug Srbije u budućnosti bude smanjen kako bi “našoj deci ostala stabilnija i jača Srbija”.\n„Radimo na očuvanju teško stečene finansijske stabilnosti i smanjenju javnog duga, gledamo kako naša ekonomija može brže i jače da raste. Visoke stope rasta zadnjih par godina daju rezultat, smanjuje se stopa nezaposlenosti. Uspeli smo da od 2013. godine stopu od preko 25 odsto smanjimo na oko 12, 12,5 odsto, što je i dalje visoko, ali su rezultati neuporedivo bolji nego pre par godina, uz jasno opredeljenje da se borimo za svako novo radno mesto, za svaku novu fabruku, za svaku novu investiciju“, naglasio je Mali.\nDodao je da je osim očuvanja fiskalne stabilnosti najveći izazov rast naše ekonomije, koji je prošle godine bio istorijski.\n„Gledamo da bude još veći rast, kroz dodatno poresko rasterećenje ako nam fiskalni prostor to dozvoli. Radimo na reformi Poreske uprave, a do kraja juna imaćemo novu organizaciju. Sledeće godine biće novina i u fiskalizaciji, povraćaju PDV, povećanju kapitalnih investicija, što je apsolutni prioritet, jer se kroz te mere podstiču privrednici da još više ulažu“, rekao je ministar.\nMali je istakao da je važna komunalna infrastruktura, te napomenuo da moramo da pomognemo lokalnim samoupravama i njihovim preduzećima i da radimo na tome da infrastruktura bude kvalitetnija, jer je to ono što će dodatno podstaći nove investicije.\nMali je naveo da će se posebno raditi i na kapitalnim investicijama, za šta je u ovoj godini izdvojeno 220 milijardi dinara, a da je plan da se one u budućnosti značajno uvećaju.\nIstakao je i da je u pripremi novi set zakona koji se odnose na finansijska tržišta, i to novi zakon o investicionim fondovima, zakon o osiguranju, računovodstvu i reviziji, što dodatno treba da stimuliše rast naše ekonomije.\nPosebno se na rast izvoza naše ekonomije i naveo da je većina fabrika u Srbiji izvozno orijentisana.\n„Srbija je dominantna zemlja koja privlači direktne strane investicije, zato imamo fabrike koje se otvaraju širom Srbije, a većina tih fabrika je izvozno orijentisana. Imali smo stečaj i bankrot naše zemlje 2013. godine, a sada govorimo o najvišoj stopi BDP u zadnjih 10 godina, o suficitu, a ne o deficitu i zajedno sa vama razmišljamo kako Srbija treba da nastavi da raste“, naveo je ministar.\nMali je napomenuo da je budžet za 2019. godinu prekretnica u odnosu sve što se radilo u prethodnih pet godina, da je uravnotežen i realan, da se ova Vlada ne igra sa ciframa. Naveo je da za prva dva meseca, umesto planiranog deficita od 3,5 milijarde dinara, imamo suficit od 22,2 milijarde dinara.\n„Ako se po jutru dan poznaje, imaćemo niži deficit od planiranog u ovoj godini. Radimo na održivom deficitu, nećemo se igrati sa javnim finansijama. Želimo da smanjimo javni dug, da bude manji od 47 odsto, da BDP raste“, rekao je Mali.\nOn je podsetio da su napuštene krizne mere primenjene 2014. godine (ukinut Zakon o privremenom uređenju načina isplate penzija, fazno ukidanje Zakona o privremenom smanjenju osnovica za plate u javnom sektoru, povećanje plata u javnoj administraciji), a da su te mere usmerene ka tome da potrošnja nastavi da raste.\n„Veći deo budžeta usmeren je ka dodatnom rastu konkurentnosti naše privrede. Uspeli smo da pronađemo fiskalni prostor da rasteretimo plate kada su u pitanju doprinosi, za jedan odsto. Ukinuti su doprinosi za nezaposlenost, što je možda malo, ali je prvi korak ka daljem smanjenju opterećenja, što je najvažniji zahtev privrede koji fiskalna politika može i treba da podrži“, rekao je Mali.\nMinistar je rekao da će fiskalna pravila dugoročno definisati granice i usmerenja Republike Srbije, koja će privrednici moći da koriste, a da su izuzetno bitni faktori – stabilnost dinara, kao i stabilna inflacija.\n„Srbija se sada upoređuje sa razvijenim zemljama Evropske unije, a 2013. godine bili smo na ivici bankrota. Sada smo te zemlje u mnogome prevazišli, a tranziciju su završili pre 20-25 godina. Ako budemo rasli i dalje, imaćemo stabilan budžet, veće plate, penzije, više novca za bolji standard građana Srbije“, zaključio je ministar.\nbiznis forum kopaonik ministarstvo finansija Siniša Mali Srbija\nPregled štampe - ponedeljak 04.03.2019.\nZajednički projekti za jačanje konkurentnosti regiona\nBoris Kolardi – Najtraženiji bankar na...\nAddiko banka izlazi na berzu\nBušatlija: Nejasno je zašto država prodaje ud...\nSvi zainteresovani odustali od kupovine nemač...\nPogledajte kako izgleda kad unovčite Bitkoin...\nErste Banka u saradnji sa EBRD-om finansira m...


Toplana u Banjoj Luci nema ni jedne marke za nabavku mazuta – Fokus.ba\nToplana u Banjoj Luci nema ni jedne marke za nabavku mazuta\nIgor Radojičić, gradonačelnik Banja Luke izjavio je danas da je jako zabrinut kako će završiti grejna sezona u ovom gradu, jer Toplana trenutno ima 85 miliona KM duga i nema ni jedne marke za nabavku mazuta.\n“Toplana je noćna mora, najjednostavnije rečeno. Toplana trenutno nema kapaciteta da sama riješi ništa, kao preduzeće jer ona je preduzeće koje treba da posluje na tržištu. Ušli su u sezonu bez mazuta i jako sam zabrinut kako ćemo ovu sezonu grejnu uopšte završiti”, rekao je Radojičić.\nIstakao je da nema podrške Grada Banja Luke i Vlade RS-a u ovom momentu grad bi već ostao bez grijanja u sred zime.\n“Predstavlja crnu magiju ili čaroliju kako mi sad rješavamo uopšte da se grad grije”, naglasio je gradonačenik Banjaluke.\nPrema njegovim riječima u toku su razgovori o tehničkom i finansijskom restrukturisanju sa EBRD-om i drugim organizacijama kako bi se ovaj problem riješio za naredne sezone.\n“Sad je manje-više jasno da se mora praviti novi objekat koji će biti na novi enegrgent, na drva. Ako budemo mogli finasijski zatvoriti konstrukciju optimalno je da koristimo narednu građevinsku sezonu i da narednu grejnu sezonu dočekamo sa novom toplanom. Svaka druga varijanta je katastrofalna jer ovakav sistem koji proizvodi godišnje oko 15 miliona KM gubitka je neizdrživ”, rekao je Radojičić.\nGovoreći o uštedama u gradskoj administraciji istakao je da će se na sjednici Skupštine grada Banja Luka sljedeće sedmice naći 54 tačke dnevnog reda, od čega su više od polovine nove politike gradske administracije koje se tiču pojednostavljenja, ušteda i racionalizacija.\n“Cijeli set prijedloga odluka odnosi se na smanjenje broja članova upravnih i nadzornih odbora po javnim ustanovama i preduzećima gde se dobija za svaku od ustanova do 40 posto uštede u odnosu na dosadašnje troškove upravnih i nadzornih odbora”, rekao je Radojičić.\nOsim toga razmatraju se i odluke o ukidanje Radničkog univerziteta i transformaciji Centra za razvoj sela.


Jasmina Zubić najaktivnija parlamentarka u Predstavničkom domu Parlamenta FBiH – Visokoin.com\nJasmina Zubić najaktivnija parlamentarka u Predstavničkom domu Parlamenta FBiH\nCentar civilnih inicijativa (CCI) radio je analizu aktivnosti u Parlamentu FBiH u prvoj polovini 2017. godine. Analiza je još jednom pokazala da su parlamentarci SDP BiH ubjedljivo najaktivniji sa najvećim brojem amandmana i pitanja.\nParlamentarci SDP BiH u Domu naroda i Predstavničkom domu Parlamenta Federacije imali su zvanično 176 amandmana na predložene Zakone i uputili 83 zvanična pitanja. Pored ovoga SDP je predložio i druge zakone, rezolucije, inicirao vanredne sjednice i imao niz drugih aktivnosti koje nisu bile predmet ove analize.\nOvo je samo još jedan dokaz da je SDP konstruktivna opozicija i mnogo više od toga, najkonstruktivnija politička partija u ovom entitetu. Pojedinačno najaktiviniji parlamentarci SDP-a bili su Aner Žuljević u Domu naroda i Jasmina Zubić u Predstavničkom domu Parlamenta FBiH.


"Žuti prsluci": Protesti u Parizu mogu dovesti do smrtnih ishoda\nČlanovi pokreta "Žuti prsluci" ne bi trebalo da ponovo izlaze na ulice Pariza jer bi to sigurno dovelo do smrtnih ishoda, ali se mora nastaviti pritisak na Vladu Francuske, smatra Kristof Šalenson, koji se predstavio kao portparol pokreta.\n"Ne bismo trebali dalje protestovati u Parizu. Ukoliko se protesti organizuju u Parizu, sasvim sigurno će biti smrtnih ishoda", upozorio je Šalenson za "Sputnjik".\nFrancuski ministar unutrašnjih poslova Kristof Kastaner izjavio je da se očekuje da nekoliko hiljada ljudi izađe na proteste tokom vikenda, uključujući grupe koje bi mogle da budu "ekstremno agresivne".\nPremijer Francuske Eduar Filip najavio je da će sutra širom zemlje biti angažovano 89.000 policajaca, od kojih će 8.000 njih biti raspoređeno u Parizu.\nEvropska štampa o “Žutim prslucima”: Makron se ponaša kao STROGI OTAC, a demonstranti neće tatu, a i mnogo su BESNI\nDAN POSLE NEREDA Pariz izgleda kao da je preživeo ULIČNI RAT, oštećen i jedan od najpoznatijih simbola grada (FOTO)\nKo su "žuti prsluci" i da li Makron može da ugasi POŽAR KOJI SU ZAPALILI?\nGlavne turističke destinacije i muzeji u centru Pariza, uključujući Ajfelov toranj i "Luvr", sutra će biti zatvorene, zbog straha od mogućih nereda tokom protesta.\nProtesti su počeli 17. novembra, povodom planiranog povećanja poreza na gorivo, od kojeg je Vlada u međuvremnu odustala, ali su se proširili u opšte nezadovoljstvo socijalnom politikom predsednika Emanuela Makrona i njegovog kabineta.\nTRI MESECA POSTOJANJA "ŽUTIH PRSLUKA" I danas protesti u Francuskoj, organizatori uputili JASNU PORUKU svim demonstrantima


Politika: Opet bez dogovora o povlačenju sredstava MMF - BalkaniYUm.TV '); } //]]>\nOpet bez dogovora o povlačenju sredstava MMF\nSavjet ministara ni na današnjoj vanrednoj sjednici nije donio odluku o povlačenju sredstava koje je Međunarodni monetarni fond uplatio na račun Centralne banke BiH, potvrdio je predsjedavajući Savjeta, Zoran Tegeltija. On je rekao da ne postoji nikakav spor u vezi raspodjele tih sredstava, već da je riječ o političkim igrama u koje se uključila i Centralna banka.\n– Nije do Savjeta ministara, mi smo sve uradili što je bilo do nas – naveo je Tegeltija, prenosi RTRS.\nOvo je treći put da se odluka našla na dnevnom redu Savjeta ministara i da nije usvojena.\nPodsjećamo, Savjet ministara je na prošloj sjednici donio odluku o davanju ovlaštenja ministru finansija Vjekoslavu Bevandi za izdavanje promisorne note za povlačenje sredstava RFI od MMF u iznosu od 265,2 miliona Specijalnih prava vučenja u protivvrijednosti konvertibilne marke po kursu na dan povlačenja sredstava.


Jedan od oblika saradnje sa Haradinajem (na fotografiji) je i učešće poslanika Srpske liste u njegovoj Vladi\nZvanični Beograd ne odustaje ni od poternice ni od optužnice protiv kosovskog premijera Ramuša Haradinaja. To je odgovor nakon informacije da je Interpol navodno ukinuo poternicu koju su srpske vlasti raspisale za Haradinajem. No, iako zvaničnici Srbije tvrde da je Haradinaj ratni zločinac upravo bi sa njim kao premijerom Kosova trebalo da razgovaraju o normalizaciji odnosa između Beograda i Prištine.\nZa zvanični Beograd Ramuš Haradinaj ostaje zločinac, insistira ministar odbrane Srbije Aleksandar Vulin.\n„I nikad neće prestati da bude zločinac. Do pravde će se jednom doći a na nama je da učinimo sve da do pravde dođe“, rekao je Vulin gostujući na RTS-u. Slično Vulinu jednoglasna poruka i ostalih zvaničnika je da nisu povukli ni poternicu ni optužnicu protiv Haradinaja i da će on što se Srbije tiče biti gonjen i dalje, te uhapšen ukoliko se nađe na njenoj teritoriji.\n„Mi nismo odustali, treba da se borimo da se to popravi“, izjavio je šef diplomatije Ivica Dačić nakon navodnog poteza Interpola.\nNo, upravo na Ramuša Haradinaja, kao premijera Kosova, koga tretira kao ratnog zločinca, zvanični Beograd je upućen u sprovođenju Briselskog sporazuma i u nastavku dijaloga o normalizaciji odnosa sa Prištinom.\n„Što se saradnje tiče, ona teče nesmetano“, kaže potpredsednik Dačićeve Socijalističke partije Srbije, istoričar Predrag Marković.\nOn misli da se oko poternice za Haradinajem više diže buka nego što je, kako kaže, realno da se on procesuira što zbog toga što je „Ministarstvo pravde dostavilo slab dokazni materijal, što zbog toga što više nema živih svedoka“.\n„Na raznim nivoima se sprovodi saradnja sa Haradinajem, on se na raznim nivoima doživljava kao partner, ipak je on jedan od legitimnih predstavnika kosovskih Albanaca. Postoji saradnja mnogih naših političkih činilaca sa Haradinajem bez obzira na poternicu“, kaže Marković.\nJedan od oblika saradnje sa Haradinajem je i učešće poslanika Srpske liste u njegovoj Vladi, što je podržao zvanični Beograd, uključujući i predsednika Srbije Aleksandra Vučića. Presudni glasovi za formiranje Vlade Kosova bili su upravo glasovi poslanika Srpske liste, koji su za uzvrat dobili mesto zamenika premijera i tri ministarstva - za zajednice i povratak, za administraciju lokalne samouprave i Ministarstvo poljoprivrede.\nU Vladu Kosova uz odobrenje zvaničnog Beograda: Predstavnici Srpske liste na sastanku sa šefom Kancelarije za KiM Markom Đurićem u Beogradu\nBeograd s jedne strane insistira da se Haradinaj uhapsi i da mu se sudi, a sa druge strane će, ako dijalog u Briselu ostane na nivou premijera, najviši zvaničnici sedeti sa njim i pregovarati. Praktično to znači da će budućnost kosovsko – srpskih odnosa dogovarati sa istim onim za koga horski ponavljaju da je nesumnjivi ratni zločinac.\nBeograd se našao u prilično šizofrenoj situaciji, primećuje Aleksandar Popov, direktor Centra za regionalizam.\n„Mislim da je ovde reč o tome da Srbija mora i dalje zbog domaće javnosti da insistira na toj optužnici i da protestuje zbog povlačenja njegovog imena sa Interpolove liste traženih, ali da takođe mora da uvaži i realnost da je on trenutno premijer Kosova sa kojim Srbija mora dalje da pregovora zbog realizacije Briselskog sporazuma i zbog svih drugih detalja u vezi sa Poglavljem 35“, napominje Popov.\nIstovremeno, od predstavnika zemalja članica Evropske unije stižu podsećanja da je pravno obavezujući sporazum o normalizaciji odnosa Beograda i Prištine među uslovima za članstvo Srbije u EU. Uslovi su poznati, ponovio je ambasador Nemačke u Beogradu Aksel Ditman\nSrpsko pravosuđe je optužilo Haradinaja za ratne zločine protiv civilnog stanovništva na Kosovu u toku 1998. i 1999. godine u zoni odgovornosti Dukađini. Reč je, kako Beograd tvrdi, o delima koja nisu bila predmet suđenja pred Haškim tribunalom pred kojim je Haradinaj pravosnažno oslobođen svih optužbi.\nMeđutim, sud u Francuskoj je u aprilu, pre nego što je Haradinaj postao premijer, odbio zahtev Srbije za njegovim izručenjem. Haradinaj je prethodno priveden na teritoriji Francuske, na osnovu poternice koju je protiv njega izdala Srbija.


Održana radionica o strateškom planiranju Arhus centra u Zenici - zenicainfo.ba\nNaslovnica Aktuelno Održana radionica o strateškom planiranju Arhus centra u Zenici\nOdržana radionica o strateškom planiranju Arhus centra u Zenici\n12/03/2020 - 13:21\nČlanovi Udruženja Eko forum danas su mogli saznati više o formalnim aspektima rada Arhus centara i postaviti strateške pravce djelovanja najmlađeg Arhus centra u BiH. Radionicu o strateškom planiranju u Arhus centru u Zenici predvodila je ekspertica u oblasti životne sredine, Snežana Mišić Mihajlović.\nUdruženje Eko forum je, uz podršku Misije OSCE-a, nakon Sarajeva, Tuzle i Banjaluke, u decembru prošle godine osnovalo četvrti Arhus centar u BiH. Radi se o svojevrsnim servisima koji se bave analizom, razmjenom informacija i zagovaranjem principa Arhuske konvencije, jedinstvenog pravnog alata Ujedinjenih nacija, koji povezuje okoliš i ljudska prava.\nArhuska konvencija je usvojena u danskom gradu Aarhusu, u junu 1998., s ciljem da doprinese „zaštiti prava svake osobe, sadašnjih i budućih generacija na život u okruženju, koje je adekvatno njegovom ili njenom zdravlju i dobrobiti“. Promoviše pravo građana na pristup relevantnim informacijama o okolišu, na aktivno sudjelovanje javnosti u procesima donošenja odluka koje će vjerovatno uticati na okoliš, kao i na pravnu zaštitu u slučajevima narušavanja tih prava. Arhuski centar u Zenici danas je praktično počeo raditi na definisanju strateških ciljeva, koji će biti zaokruženi u dugoročni plan rada.\n„Zahtjevi Arhuske konvencije su veliki u svim državama. U BiH, s obzirom na sužen prostor za rad nevladinog sektora, što znači i prostor gdje se mogu dobiti informacije, priča donosioca odluka ne otvori se dovoljno rano prema nevladinom sektoru, pa izostane i pravo građana na pravovremenu informaciju. Tada izostaje i reakcija šire javnosti na odluke koje se tiču okoliša“, pojašnjava konsultantica Misije OSCE-a, Snježana Mišić Mihajlović, govoreći o izazovima u radu ovih centara u BiH.\nSnježana Mišić Mihajlović\nMisija OSCE-a pruža stručnu podršku Eko forumu u postavljanju pravaca djelovanja zeničkog Arhus centra, a naredna radionica, do kada bi trebalo imati i nacrt strategije djelovanja ove organizacije, biće održana početkom aprila. (Sanja Stević)\nPrethodni članakVlada FBiH odobrila 10 miliona KM za suzbijanje korona virusa\nNaredni članakOdgovor Gradske uprave Zenica na reakciju Asocijacije arhitekata BiH


Tog 1. februara 1908. godine, u Lisabonu su ubijeni portugalski kralj Karlos I i njegov sin, prestolonaslednik Luis Filipe. Atentat su izvršile pristalice republikanaca i na taj način, ironično, ime mladog princa, zauvek upisale u istoriju po jednoj tužnoj zanimljivosti, piše Istorijski Zabavnik.\nKralj je umro prvi što je značilo da je princ Luis automatski u tom trenutku postao kralj. Nesrećni mladić kome je tada bilo samo 20 godina, umro je 20 minuta kasnije upisujući se u Ginisa kao kralj sa najkraćim “mandatom” u istoriji i vladar koji je najkraće vladao (ako se to uopšte može tako nazvati).\nBudući da kralj Luis III nije imao dece koja bi ga nasledila, kruna je pripala njegovom mlađem bratu Manuelu II od Portugala. Interesantno je da je i “Lisabonskom regicidu” kako je ovaj događaj postao poznat u istoriji, i on bio ranjen, ali samo u ruku i preživeo je tako što ga je telom zaštitila majka – kraljica.\nPrevious articleBegeč bez vode naredna tri dana\nNext articleCeca promenila imidž, pa se pohvalila fanovima (FOTO)